Čudo zvano “Nutella” – Psihologija ishrane\nInspiracija za ovaj tekst rodila se nakon razgovora sa poznanikom, doktorom na inostranoj klinici za barijatrijsku hirurgiju. Jedne noći na odeljenje za urgentnu medicinu njihove klinike, dovezena je žena u teškom zdravstvenom stanju. Stanje bi se slobodno moglo opisati kao „predoziranje Nutellom“. Punu, veliku teglu dragog nam namaza zagrejala je u mikrotalasnoj pećnici, a potom je popila na iskap. Ovo je ekstreman primer, ali je činjenica da mnogi od nas u prisustvu Nutelle doživljavaju probleme u domenu samokontrole. Teško joj je odoleti, a još teže okončati interakciju sa njom.\nLjubav prema Nutelli je neka vrsta globalne zaraze, a ona ima status omanjeg božanstva. Mnogi se izjašnjavaju kao zavisni od nje, ima čak i svoj praznik (5. februar). Po socijalnim mrežama vrti se natpis “Ne možeš da učiniš svakoga srećnim, nisi tegla Nutelle”. Na hlebu, na keksu, u palačinkama, u nekom od bezbrojnih kolača, bez dodataka, kako god da počne, na kraju se završi grebanjem tegle. Šta je to čini tako magičnom?\nDa se ne lažemo, đavolski je ukusna, mislim da ne poznajem ni jednu osobu koja ne voli ukus Nutelle (za moj ukus bi mogla biti i manje slatka, ali to me ne sprečava…). Većina nas bi je zatvorenih očiju prepoznala među 100 kremova.\nDrugo, ona se uklapa u profil namirnica koje biramo kada smo pod stresom, odnosno ima nešto veći potencijal da izazove zavisnost. Ona je slatka i masna (i čokoladna), umiruje stresni odgovor organizma, stimuliše lučenje dopamina, opušta nas i stvara osećaj prijatnosti i čini čuda (kratkoročno) protiv emotivnih boli. Pošto ima visok glikemijski indeks, pojačava lučenje insulina i vrlo brzo ćete poželeti još.\nPored fiziološke, ona ima i psihološku dimenziju. Slike koje se pojave u pretraživaču kada ukucate njeno ime prepune su srca, zagrljaja, sve puca od ljubavnih poruka, stiče utisak o izrazitoj vezanosti. Ona takođe podseća na detinjstvo, na porodična okupljanja, palačinke sa prijateljima u mladosti, šetnje po keju i morskoj rivi, skijanje. Često je jedemo sa hlebom i mlekom i nedostaje samo crtani film da doživljaj bude potpun (dobro može i omiljena serija).\nKo je zapravo ona? Preteča Nutelle je italijanski dezertni krem od čokolade, lešnika i šećera, nastao u Torinu tokom Napoleonove vladavine. Napoleonov pokušaj da embargom porazi Britaniju, rezultirao je velikom nestašicom i dramatičnim rastom cene kakaa. Širom Pijemonta proizvođači čokolade deo kakaa zamenili su lokalnim sitno seckanim lešnicima (čuveni pijemontski lešnik), stvorivši čuvenu đanduju (gianduia) na čijoj bazi će nastati mnogi poznati proizvodi poput Nutelle, ali i Krašovih Bajadera.\nViše od 100 godina kasnije, Drugi svetski rat proizveo je novu nestašicu čokolade, te je Pietro Ferrero (prezime zvuči poznato?) pribegao starom „triku“, lešniku, stvorivši 1946. krem „Pasta Gianduia“, koji je 1964. preimenovan u „Nutella“. Kako duhovito primećuju autori sajta „Mentalfloss“, izgleda su za nastanak Nutelle odgovorni Napoleon i Hitler. Isti sajt navodi zanimljivu činjenicu da se na svakih 2.5 sekunde proda po jedno pakovanje ovog namaza (a na svakih 8 rodi se čovek).\nĐanduju, prefinjenu, stariju rođaku Nutelle idalje možete kupiti na severu Italije u manjim lokalnim čokolaterijama, ali proizvode je i poznate stare fabrike slatkiša popute Leonea, ili Caffarela, koji je 1852 izmislio i „Đandujoto“ (male čokolade od lešnika i čokolade, identične Bajaderi). Tradicionalna đanduja je kvalitetan slatkiš koji sadrži oko 30% lešnika (pa i 70!, moderne verzije po zakonu ne smeju imati ispod 20%). Njena jeftinija verzija, Nutella sadrži modifikovano palmino ulje i svega 13% lešnika. Iako su odlična alternativa za ljubitelje Nutelle, đanduja namazi su prilično skupi (tuba od 115 grama košta oko 3.5 eur), što za manju porodicu, ili nekoga kome su dovoljne manje količine i može biti preporuka.\nZa one kojima su ovi proizvodi nedostupni, ili Nutellu doživljavaju kao nezamenljivu, ostaje savet da je ne drže u kući ako ne mogu da joj odole, naročito ne u onim pakovanjima namenjenim vojnom odredu. Da, vrlo su isplativa, ali ako je jedete u razumnim količinama, isteći će joj rok trajanja. Ako je potrošite na vreme, a nemate palačinkarnicu, jedete je previše. Takođe, nije preporučljiva kao hranljiv doručak za decu, ma šta reklame poručivale.\nIako nije nutricionističko blago, ništa vam se neće desiti ako s vremena na vreme pojedete parče hleba sa Nutellom, ako pozovete prijatelje na veče palačinki. Uz čokoladno-lešnikasto zadovoljstvo podelite sa njima i svoju priču, misli, emocije, uživajte u toplini, smehu, dobroj komediji. I ne zaboravite, iako ima kojekakve potencijale i nije najzdravija na svetu, postoje mnogi ljudi koji je drže u frižideru, pojedu pomalo svremena na vreme i nastave dalje sa životom (neki je sigurno i ne vole). Krem je uvek isti, ljudi se razlikuju i zato nikada nije do Nutelle, uvek je do nas.


DODIK U PANICI: Policija RS pred Banaljukom zaustavila buseve koji idu na skup “Pravda za Davida”! – Gerila\nGerila > Politika > DODIK U PANICI: Policija RS pred Banaljukom zaustavila buseve koji idu na skup “Pravda za Davida”!\nobjavljeno na Oct. 05, 2018 u 4:58 pm\nPolicija Republike Srpske zaustavila je autobuse koji su prevozili građane iz Novog Grada ka Banjaluci, na skup “Pravda za Davida”.\nPosle prepirke s policijom, građani su odlučili da u Banjaluku putuju vozom ili ličnim automobilima, a neki čak i peške.\nSlična situacija desila se i sa građanima iz Prijedora koji su krenuli na skup “Pravda za Davida”.\nNa banjalučkom Trgu Krajine večeras u 18.00 počinje skup “Pravda za Davida”, na kojem će, kako je najavljeno, otac ubijenog mladića Davida Dragičevića saopštiti imena ubica i nalogodavaca ubistva njegovog sina i svih onih koji zataškavaju zločin.\nOkupljanja građana na Trgu Krajine traju neprekidno od 26. marta ove godine, a od 20. septembra otac ubijenog mladića Davor Dragičević danonoćno boravi na trgu.\nPROČITAJTE JOŠ: (FOTO) EVO DOKAZA DA JE PODIZANJE BORBENE GOTOVOSTI BILA OBIČNA FARSA!\nTvrde i da je njegovo ubistvo planirano ranije, zbog čega je i izrežirana pljačka kuće porodice Rađen, kako bi se pokojni mladić kriminalizovao.\nVisoki funkcioneri MUP RS tvrdili su da je u krvi mladića pronađena droga LSD, mada u Banjaluci ne postoji laboratorija za tu vrstu toksikoloških nalaza, a naknadno toksikološko veštačenje u Beogradu i u Austriji pokazalo je da u krvi Davida Dragičevića nije bilo teških droga.\nOpozicioni “Savez za pobedu” juče je otkazao završnu predizbornu konvenciju u Banjaluci, koja je trebalo da bude održana danas na tvrđavi Kastel.\nIz SzP-a su naveli da ne žele da organizuju politčki skup u vreme kada će građani na Trgu Krajine u Banjaluci održati još jedan veliki protest na kojem će ponovo tražiti odgovor na pitanje ko je ubio Davida Dragičevića.\nZbog skupa “Pravda za Davida” završnu konvenciju danas je otkazao i Demokratski narodni savez, član vladajuće koalicije.\nVladajući Savez nezavisnih socijaldemokrata predsednika RS Milorada Dodika održaće večeras u 19.00 završni predizborni miting na Trgu Republike, u blizini zgrade Vlade RS.\nTagovibanjalukabihbosna i hercegovinadavid dragičevićdodikizboriizbori u bihmilorad dodikopozicijapolicijapravda za davidarepublika srpskarsskupubistvozabranili ulaz\nALAVI SOCIJALISTA: Na čelu najsiromašnije opštine u Srbiji, PRIMA 130.000 DINARA MESEČNO, ali i to mu je malo, pa smislio da dodatno zaradi!


Igra je jezik koji svako dete razume – KlickerBox\nNema roditelja koji, bar jednom, nije primetio da mu je dete nekim događajem ili informacijom više nego obično okupirano, ali je sve delovalo benigno i pomalo konfuzno. A šta se zapravo dogodilo? Dete je bilo učesnik ili posmatrač događaja sa kojim se prvi put susrelo i za koje nije bilo spremno. Neki od događaja koji bolje ilustruju takve situacije jesu, recimo, konflikt dece u vrtiću, opažanje uginule životinje na putu, isključivanje iz igre od strane drugara. Takve situacija ili događaji proizveli su kod deteta šok, koji nadalje ono pokušava da obradi i rekonstruiše kako bi ga konačno prihvatilo. Roditelji u nastojanju da umire dete, obično posežu sa umanjenjem traumatičnosti događaja, rekacijama “Nije to ništa”, “Nemoj da plačeš”, odnosno prenoseći svoj doživljaj čitave situacije, a smetajući s uma da je dete po prvi put pred takvim izazovom i da je važno da uz podršku i nežno usmeravanje, kroz niz neodgovarajućih reakcija konačno izgradi odgovarajuću. Tu na scenu stupa igra kao najcelishodnija i za dete najprihvatljivija metoda rešavanja izazova.


Faktor | Sindikat i radnici svojim novcem kupili kombi za oporavak Zenicatransa\nDuguju 4,5 miliona KM\nSindikat i radnici svojim novcem kupili kombi za oporavak Zenicatransa\nObjavljeno: 11.12.2019. u 16:30\nRadnici kupili polovan kombi\nCilj nam je i da za građane, koji koriste naše usluge, zadržimo postojeće cijene. Prinuđeni smo da se sami organizujemo i prikupljamo sredstva, jer je preduzeće u teškoj situaciji, a još nismo dobili ni novac od Gradske uprave Zenice, kaže predsjednik Sindikata Huso Sarvan\nSindikalna organizacija JKP Zenicatrans-prevoz putnika pokrenula je akciju prikupljanja sredstava za obnovu voznog parka svog preduzeća, koja je rezultirala nabavkom polovnog kombija vrijednog 10.000 maraka, kojeg su predali direktoru Darminu Terziću.\n- U saradnji sa našim direktorom, imamo stalnu aktivnost na nabavci novih jedinica, koje su nam neophodne zbog povećanja obima posla i potrebe da smanjimo troškove preduzeća. Cilj nam je i da za građane, koji koriste naše usluge, zadržimo postojeće cijene. Prinuđeni smo da se sami organizujemo i prikupljamo sredstva, jer je preduzeće u teškoj situaciji, a još nismo dobili ni novac od Gradske uprave Zenice - kaže predsjednik Sindikata Huso Sarvan.\nOn napominje kako su akciju podržali svi radnici, jer svi zaposleni u tom preduzeću nisi i članovi Sindikata, a dobili su, kaže, donaciju i od Derviša Kovačevića, vlasnika zeničkog građevinskog preduzeća Neimari.\nDirektor Terzić ističe kako je ovo jedinstven primjer u kojem radnici, koji nemaju visoke plaće, svojim ličnim sredstvima sudjeluju u oporavku preduzeća.\n- Sindikat je ljetos učestovao sa oko 90 posto sredstava u nabavci jednog polovnog autobusa, a ovo je drugo sredstvo koje su, ovog puta u cjelosti svojim sredstvima radnici kupili - kaže Terzić.\nOn ističe kako se nada da će primjer radnika preduzeća i donatora Derviša Kovačeviča slijediti i drugi zenički privrednici, ali i da će uskoro dobiti novac, koji im je svojim zaključkom namijenilo Gradsko vijeće Zenice (interventno 450.000 KM za isplatu poreskog duga te četiri mjeseca po 150.000 KM za plaćanje rata duga za porez i nabavku voznih jedinica, ali i da će novac za oporavak preduzeća biti uvršten i u budžet za 2020. godinu.\n- Nadam se da će Gradska uprava i gradonačelnik Fuad Kasumović, kao i svi gradski vijećnici, prepoznati u Upravi, a posebno u našim djelatnicima Zenicatransa, volju i želju za opstankom firme te želju da pružimo što kvalitetniju uslugu građanima Zenice. To je naša primarna zadaća - ističe Terzić, koji napominje da sada ukupno imaju šest kombija, koje koriste za prijevoz putnika u udaljenija mjesta.\nZenicatrans dužna je oko 4,5 miliona KM, od čega oko 3,7 miliona za porezni dug bez kamata, za koji su bili potpisali ugovor o obročnom plaćanju. Međutim, zbog neplaćanja mjesečnih rata u iznosu od oko 123.000 KM, biti prinuđeni potpisati novi ugovor s Kantonalnom poreznom upravom Zeničko-dobojskog kantona.\nBez skorog potpisa ugovora o isplati starog poreskog duga, ponovo bi mogli ostati bez licence za obavljanje djelatnosti prijevoza putnika.\nZenicatrans-prevoz putnikaHuso Sarvan\nAgonija bez kraja\nSindikat Zenicatransa žalit će se na presudu suda, nastavlja se blokada i štrajk\nOdbijen zahtjev za referendum o Zenicatransu, radnici "odmrzavaju" štrajk glađu\nZenička policija nije deblokirala autobusku stanicu po zahtjevu gradonačelnika\nBlokada stanice traje 12 dana, radnici Zenicatransa peti dan štrajkuju glađu\nUnion banka pouzdan partner: Podrška domaćoj privredi i stanovništvu i u doba pandemije\nSwiss od 2. jula uvodi dva puta sedmično letove Cirih - Sarajevo\nDobre vijesti: Turski parlament će do 16. marta ratificirati Sporazum o slobodnoj trgovini s BiH\nSindikat trgovine u RS-u traži zabranu rada nedjeljom


By\tePodunavlje Oktobar 06, 2017\t0\n- To je ogromna pobeda za Srbiju i za sve nas. Ovo je jedna od jako retkih odluka da se neka zemlja izuzme iz antidamping mera. Srbija je jedina zemlja koja je izuzeta iz antidamping mera, rekla je Brnabićeva za Tanjug.\nZa Srbiju će to značiti, pojašnjava, da će moći da izvozi čelik u EU bez antidamping carina, dok će za Železaru Smederevo značiti da će biti mnogo konkurentniji od bilo koga drugog.\nOdluka Evropske komisije još znači, dodaje, da je Srbija dobro planirala i dobro realizovala ugovor sa kineskim partnerima iz "Hestila" i znači da je "Srbija sigurna luka za čelik i za železaru".\n- Mi sada očekujemo mnogo konkurentniji rad Železare Smederevo i bolje dane za železaru Smederevo. Važno je napomenuti da ovo pokazuje da je Srbija zemlja koja poštuje evropske standarde, pa čak i one najteže, a to su antidamping standardi, rekla je premijerka.\nKako kaže ovo je i veliki signal za kineske partnere, i za sve ostale , da je Srbija pouzdan, siguran i profesionalan partner.\nOdluku je danas potpisao predsednik Evropske komisije Žan Klod Junker i ona je sada zvanična.\nPremijerka je zahvalila advokatskom timu koji je radio naporno na tom slučaju, svima u Vladi Srbije, ali i predsedniku države.\n- Zahvaljujem se i Evropskoj komisiji na fer stavu prema Srbiji i ovo je ogromna pobeda za Srbiju, zaključila je ona.\nEvropska komisija izuzela je Srbiju iz odluke od uvođenju novih antidamping mera i carina na uvoz čelika i čeličnih proizvoda, što znači da železara u Smederevu, u vlasništvu kineske HBIS grupe (ranije Hestil) neće plaćati nikakve penale na izvoz, odnosno da će biti konkurentnija od ostalih čeličana.\nNove antidamping mere odnose se na uvoz čeličnih prizvoda iz Brazila, Irana, Rusije i Ukrajine u Evropsku uniju, saopštila je danas Evropska komisija.\n« Lončar: Sumnjiva bolovanja u Železari tokom sezonskih poslova Ministarstvo razmatra uvođenje privremenih mera u opštinu Smederevska Palanka »\nZorani Arunović drugi Trofej Beograda, Srbiji i tr…\nDec 10, 2017 Sportske vesti\nKviz o Nemanjićima\nPatrijarh blagosiljao srpskog predsednika: Bogu hvala na Vuč…\nNEZVANIČNO: Izbori u Smederevskoj Palanci 25. marta?\nVEČERNJE NOVOSTI: Baka Lepa najstarija Jutjuberka


RTS (9.9.2010.) - Arhiva vesti za 9. septembar 2010\nRTS - 9. septembar 2010\nOpasni virus hara Grčkom\nLDP: Veća inicijativa države u Sandžaku\nDodatna pomoć mlekarima\nVreme - 10.septembar\nDržava interveniše na tržištu mleka\nPritvor zbog zločina u Kulinama\nPotrebno milion donora organa\nIZIT: Srbija visoko zadužena\nReforme tržišta rada u Španiji\nKatapult kao bumerang\nSpaljivanje Kurana poklon Al Kaidi\nStop proterivanju Roma\nDuple funkcije pred Ustavnim sudom\nElektronski potpis i u Vladi\nSNS: Pogubna ekonomska politika\nKamion udario u kuću Vesti\nPotrebno milion donatora organa\nViše prava privatnim lekarima\nIscurio amonijak u PKB-u\nNapad na jugu Rusije\nZahtev za poskupljenje struje Vesti\nObaveštajne službe o pranju novca\nSrbija 96. po konkurentnosti\nEksplozija u Vladikavkazu\nKreće SHS lokomotiva\nMladićev advokat podnosi novi zahtev\n11:14: Nestle investira pola milijarde u Srbiji11:12: Nestle investira pola milijarde dinara u Srbiji11:12: U Australiji stupio na snagu Zakon čiste energije11:12: Hrvatska vojna industrija godišnje izvozi 250 miliona dolara11:12: Robi najavio kazne11:12: 100 miliona ljudi pogođeno tropskim vrućinama u SAD 11:11: Crnogorci radije plaćaju zatvorom nego parama11:11: Banjalučanka poginula u padu sa sprata11:11: Šta si nam ovo dao?!11:10: Finale Evropskog prvenstva u fudbalu11:10: Naprednjaci danas odlučuju o učešću u Vladi Srbije11:10: Prelazna vlada sa Asadom?11:10: Vrednost slanja ljudskih posada u svemir11:10: Tomislav Nikolić u "Utisku nedelje"11:10: 41. SOFEST u čast "Maratonaca"11:00: Baloteliju u La Masiji 2006. poručili: Šteta što nisi Španac!...10:59: Japan aktivira nuklearku Ohi10:59: Pokrenut novi sistem kontrole uplate poreza10:59: Crkvu Ratka Mladića pomažu Hrvati i muslimani!10:59: Obesio se, jer su ga maltretirali u školi!


Lešo tender: HET naručuje hobotnice, lignje, „Jack Daniel’s“… - Leutar.net\nHomeVijestiHercegovinaLešo tender: HET naručuje hobotnice, lignje, „Jack Daniel’s“…\n19. jula 2017. Leutar Hercegovina, Privreda, Vijesti 2\nUpravu Hidroelektrana na Trebišnjici ne brine što im je prošlogodišnja dobit pala za 115 hiljada KM, već se pripremaju za slavu za koju su naručile raskošna jela i vrhunska pića, poput desetina kilograma hobotnice, lignji i najboljeg viskija, otkriva poslovni portal CAPITAL.ba i TI BiH.\n19. jula 2017. at 23:20\n20. jula 2017. at 12:54\nZa ovaj gigant i za ovaj važan datum to nije mnogo u novcu.Što sve sa pićem može da pokrije 3,500 KM.Neka se proslavi i uvjek se to radilo.Ali brate bode oči,dušu,povrjđuje moral.Srećna im slava !Opet ali.Narod prašta,guta ali pamti.U ova,za ekonomiju teška vremena,trebali bi biti umjereni,savjesni prema društvenom novcu i svojim primjerom pokazati i drugima kako se to radi.Kada bi to organizovali u Tojoti,Simensu,Krškom,ili Samsungu čitav svjet bi o tome pisao.Kakve bi tu smjene i ostavke pljuštale.


U Evropskom parlamentu prijedlog rezolucije o reformi Ustavnog suda BiH | BL Portal\n16. Septembra 2020. 7:55\nTags: BiH, Evropski parlament, prijedlog, Reforma, rezolucija, strane sudije, Ustavni sud


Dživizmi Arhiva | Page 2 of 7 | Biznis i Finansije\n/ Category / Dživizmi\nVladari svetske ekonomije: 500 najvećih kompanija\n06/08/2017 - 09:37 in Blogovi, Dživizmi, Milutin Mitrović, Slajder\nAvgustovski broj prilično monotonog mesečnog časopisa “Fortune” po tradiciji donosi listu 500 najvećih kompanija u svetu prema ukupnim prihodima. Upravo zbog te liste, koja časopis čini važnim reperom u poslovnom svetu, i ja sam se pomamio da po…\nSamit G7: Politički rijaliti\n06/06/2017 - 14:24 in Dživizmi, Slajder\nNe uspevam da nađem reč za vrhunsku politiku u kojoj se svetski moćnici okupe, šetaju po lepoj Italiji, ne urade ništa, naprave family photo, pa…\nŠta je ostalo od radničke klase?\n20/05/2017 - 11:00 in Dživizmi, Slajder\n„Svetski državnici, upravljači, dužni su da učine sve kako bi svaki čovek i svaka žena imali mogućnosti da rade, da uzdignuta čela mogu da gledaju…\nPolitika novog doba: Mutna sajber budućnost\n20/04/2017 - 12:00 in Dživizmi, Slajder\nU Italiji nikada ništa nije predvidivo kad je politika u pitanju. Aktuelne analize i prognoze pokazuju da najveće šanse za pobedu na izborima, ako bi se sada održali, ima sajber politička partija M5S (Movimento 5 Stelle - Pokret 5 zvezdica). Trenutno…\nDa li je Trampov ekonomski rat protiv celog sveta samo ekonomski?\n11/04/2017 - 11:18 in Dživizmi, Slajder\nSusret Si Đinpinga i Donalda Trampa će prinuditi američkog predsednika da otkrije deo svojih državničkih ambicija, ili pokaže nesnalaženje u tim poslovima. Kina je, prema njegovim ranijim izjavama, bez premca glavni krivac zašto Americi ekonomija ne…\n16/01/2017 - 11:45 in Dživizmi, Slajder\nStiglo nas je ono godišnje doba kad se najveći deo društvenog života odvija na sedeljkama. Tako me je zadesilo da uz dobru etničku kuhinju i pristojno vino ležerno ćaskam sa prijateljima o svačemu, pa dođosmo i na belosvetsku nestabilnost, cirkuski…\n24/12/2016 - 12:45 in Dživizmi, Slajder\nAko maštaš o novcu, maštaj na veliko. Donald Tramp Sve je pošlo naopačke… Ostalo je još samo par dana (kad ovo pišem) do katoličkog Božića, a prodaje u trgovinama, tamo gde je to najveći potrošački praznik, nikako da krenu sa… polumrtve tačke.…\n16/11/2016 - 16:29 in Blogovi, Dživizmi, Milutin Mitrović, Slajder\nSad kada već i osnovci pišu domaće zadatke o budućnosti pod g. Trampom, o novinarima i da ne govorim, stvar je sujete da se i ja umešam u tu lavinu nekim svojim prilogom. Nije mi namera da prorokujem, nego da naređam podatke pa neka čitaoci sami zaključuju.…\nO prošlosti ali i budućnosti samoupravljanja\n27/10/2016 - 09:20 in Dživizmi, Slajder\nBila mi je pružena prilika da, uz komentarisanje filma “Licem u lice” Branka Bauera, za Obrazovni program RTS2 kažem šta mislim o samoupravljanju. Blagonaklonost voditeljke ipak nije mogla da otkloni uobičajenu stisku s vremenom uz samoskraćivanje…


Futsal: (Ne) zadovoljni i jedni i drugi - Portal Moj Bečej - Bečejske opštine iz ugla građana!\nFutsal: (Ne) zadovoljni i jedni i drugi\nBečej i Sopot podelili plen kraj Tise\nDražen Arvaji je postigao dva gola | Foto: Vlastimir Jankov\nBečej: Sportska dvorana OSC „Đorđe Predin Badža“. Gledalaca: 150. Sudije: Nikola Aleksić (Beograd) i Bane Papišta (Sremska Mitrovica) po 8. Strelci: 0:1 Simeunović u 5, 1:1 Arvaji u 13, 1:2 Kaličanin u 27, 1:3 Simeunović u 29, 2:3 Stanić u 31, 3:3 Arvaji u 40. minutu. Žuti kartoni: Stanić (Bečej 2003), Jocić, Kaličanin (Sopot). Nagomilavanje prekšaja: Bečej 2003 6 (5+1), Sopot 8 (6+2).\nBečej 2003: LAZOVIĆ (11 odbrana) 7,5, GOLUB 6,5, KORAĆ 6,5 BODONJI 7, STANIĆ 7,5, Ilčešin 6, Arđeljan 6,5, Kobiljski 6, Vadaski -, Sekulić 6,5, Arvaji 7,5.\nIgrač utakmice: Nemanja Janićijević (Sopot)\nU nastavku ista slika. Umesto da ubrzaju igru i umore goste, domaći su poput leptira kružili s loptom, a kad bi šutirali, isprečio bi se čuvar mreže rivala. Kaličanin je istrčao kontru i snažnim šutem doveo u 27. minutu svoj tim u novo vođstvo, a dva minuta kasnije je golman Janićijević bzo izbacio loptu do sredine terena Simeunoviću, golman Bečejaca Lazović je istrčao, ali je lopta ostala u posedu Simeunovića i usledila je laka egzekucija za 1:3. Uspeo je Stanić u 31. minutu snažnim šutem da nađe lopti put u mrežu, a poslednja četiri minuta je golman Lazović sve vreme bio na poziciji levog bočnog igrača. Upravo njegova asistencija do Arvajia donela je 52 sekunde pre kraja izjednačenje na 3:3. Bodreni navijačima sa tribina, domaći su tek tada zaigrali konkretnije. Na 27 sekundi do kraja Arđeljan je proigrao Arvajia, ali je on sa par metara šutirao preko gola. Na osam sekundi pre zvuka sirene Stanić je šutirao i uzdrmao prečku, pa su teren napustili nezadovoljni i jedni i drugi.\nBečejci sada imaju 20 bodova i sedmoplasirani su. Nardnog vikenda gostuju u Valjevu i igraju sa ekipom RB, koja je ima 16 bodova.


Stres posle gubitka boda u finišu utakmice sa Švajcarcima i nepravda koju je učinio nemački arbitar Feliks Brih ponašajuči se kao da pati od Alcjahmera kada je VAR u pitanju. Pa ipak, sudeći po rečima verovatno našeg najboljeg pojedinca na prethodnom meču, Dušana Tadića, "orlovi" dižu glavu gore. Za fudbalera, većeg motiva od Brazila nema.\n- Prošlo je više vremena od utakmce sa Švajcarskom, malo smo se ohladili. Donekle smo zaboravili taj meč. Svesni smo velike podrške koju dobijamo od strane cele nacije i upućujemo im veliko hvala svima. Mislim da smo donekle tu podršku i zaslužili. Želim i da naglasim da ćemo učiniti sve što je do nas da se plasiramo u narednu rundu. Biće teško, ali optimizam je prisutan. Iskreno, najviše volim kada je sve u našim rukama. Zavisićemo samo od sebe - poručuje Tadić.\nDesetka Srbije bila je samokritična, ali nije štedila ni saigrače, posle poraza od Švajcaraca.\n- Rekao šta sam osećao. Naravno, slažem se i da nas je i sudija oštetio. Ali, uvek gledam da podvučem šta smo mi mogli da uradimo, pokušamo da budemo još bolji.\nZa ostanak u Rusiji potreban je trijumf protiv velemajstora iz Brazila.\n- Ja se nadam da ćemo da produžimo naš ostanak, pošto nam je lepo ovde. Ponavljam, biće teško, zna se ko je protivnik. Svakako bi trebalo da ih poštujemo, ali ne i da ih se plašimo! Potoji dosta stvari u njihovoj igri koje možemo da iskoristimo. Možemo do pobede, a neće biti ni malo lako. Svi smo maštali o momentu kada ćemo da zaigramo sa Brazilcima.\nTadić na konferenciji za medije\nTadić ima formulu kako sa "kariokama".\n- Trebalo bi da priđemo utakmici pametno. Da ne srljamo grlom u jagode. Ne bi bilo pametno da se zalećemo svi u napada, pa da primimo dva gola, ovo dajem samo kao primer. Oni mogu da se ugroze, ali jako su opasni kada im se ostavi prostor.\nI Brazil se, naravno, pita.\n- U ovom takmičenju sve je moguće. Uvek će biti i nekog iznenađenja. Nadam se da ćemo mi ući u taj krug, odnosno među velesile, u osminu finala Svetskog prvenstva. Za to je potrebno da svaki naš igrač na mestu na kojem igra izgara do maksimuma - zaključio je Tadić.\nIgrao sam ja već protiv Marsela...\nTadić će imati direktan duel sa vedetom madridskog Reala, Marselom.\n- On je jedan od najboljih levih bekova na svetu. Igrao sam već protiv njega pre četiri godine. Ne uzbuđujem se oko njega previše, foksurian sam na našu igru - ističe Tadić.


SRBIJA I HRVATSKA SE SVE VIŠE NAORUŽAVAJU | Hayat.ba\nIako je izbijanje novog rata na zapadnom Balkanu opcija koja nije vjerovatna, stalno naoružavanje, nacionalistička retorika i nedovoljna razvijenost institucija predstavljaju konstantnu bezbjednosnu prijetnju, istaknuto je u studiji Centra za sigurnosne studije iz Ciriha.\nZagreb je uputio zahtjev SAD za kupovinu lansera za rakete dometa preko 300 km, što je dovelo do rasta tenzija između Hrvatske i Srbije, obje optužujući jedna drugu za izazivanje tenzija u regionu – naglašeno je u tekstu.\nBezbjednosne teme su odjednom postale vruća tema u regionu. Srbija je posebno posvetila pažnju činjenici da je Hrvatska nabavila borbena mehanizovana vozila prikladna za nizinske terene kakvi karakterišu područje srpsko-hrvatske granice”, naglašeno je u tekstu. Dodaje se da je Srbija od 2016. na ovo odgovorila ulaganjem milijarde dolara u modernizaciju svojih oružanih snaga. Za razliku od Hrvatske, kako je naglašeno u studiji, Srbija se odlučila za diverzifikovanu kupovinu naoružanja od Rusije, Kine, SAD, Francuske i drugih zemalja. Nakon proglašenja vojne neutralnosti Srbije, kako je istaknuto, interes prema Srbiji sve više su počeli pokazivati Rusija i Kina.\nRusija posebno pokušava da zadrži svoju ulogu kao tradicionalni snabdijevač naoružanja u Srbiji. Osim toga, Srbija se dosta oslanja na domaću namjensku industriju”, istaknuto je. U studiji je naglašeno da je odbrambena politika Srbije konzistentna sa srbijanskom vanjskom politikom, koju karakteriše aspiracija za članstvo u EU, ali i produbljivanje odnosa s Rusijom i Kinom.\nU slučaju sukoba, operativne mogućnosti multietničkih profesionalnih oružanih snaga BiH su, u najmanju ruku, upitne. Bošnjačke elite napredak ka članstvu u NATO vide u kontekstu snažnog protivljenja iz RS, posebno što i Hrvatska i Srbija zaštitu ‘svojih’ štićenika u BiH vide kao svoj nacionalni interes – naglašeno je.\n“Na to ukazuje nastojanje da se ugovori prave na sastancima na nivou predsjednika i izbor zemalja s kojima se ulazi u te poslove”, smatra Radić. Ističe da izbor naoružanja ukazuje da se ne ide u nabavke koje bi išle ka potrebama vojske u smislu odnosa snaga u regionu, već da se stvore političke reference.


Prezentovan IPARD javni poziv: Cilj osnaživanje sektora prerade | onogošt.me\nPrezentovan IPARD javni poziv: Cilj osnaživanje sektora prerade\nNaš cilj je da se kroz ove mjere investira u sektor prerade, kako bi se osnažili prerađivači, koji bi bili u mogućnosti da svoje proizvode usklade sa standardima kako nacionalnim, tako i sa standardima Evropske unije i kako bi takvi proizvodi mogli kasnije da se plasiraju na tržište, ne samo naše, već i tržište EU, kazala je Kristina Radović iz Direktorata za ruralni razvoj na današnjoj prezentaciji IPARD javnog poziva za investicije u preradi i marketingu poljoprivrednih i ribljih proizvoda, koje realizuje Ministarstvo poljoprivrede i ruralnog razvoja u saradnji sa Evropskom unijom.\nOna je dodala da se ovim mjerama i investicijama osnažuje sektor prerade u Crnoj Gori.\n“To naravno vuče i sektor primarne proizvodnje jer oni koji proizvode sirovine vezani su direktno za one koji prerađuju. Tako da jačajući jedan sektor, jačamo i drugi”, istakla je Radović.\nPoljoprivredni proizvođači i privrednici su tokom prezentacije upoznati sa kriterijumima koje moraju da ispune, investicijama koje su im dostupne, kao i procedurama prijavljivanja, prikupljanja dokumentacije i načinom podnošenja zahtjeva.\n“Visina investicije je od 40.000 eura minimalno do 1.500.000 maksimalno. Visina podrške je do 50 odsto od prihvatljivih troškova investicije, a za ulaganja u prečišćavanje otpadnih voda, upravljanjem otpadom i slično, visina podrške se može povećati i za deset odsto. Poziv je otvoren do 4. novembra, a mogu se prijaviti sva privredna društva, kooperative koje se bave preradom mesa, mlijeka, vina, maslina i drugi, maltene, skoro svi sektori. Takođe, treba naglasiti da ta privredna društva moraju biti registrovana za preradu do podnošenja aplikacije Ministarstvu poljoprivrede i ruralnog razvoja i agenciji za plaćanje, znači moraju u centralnom registru privrednih subjekata biti registrovana kao preduzeća koja se bave preradom poljoprivrednih i ribljih proizvoda”, navela je Radović.\nPrezentacije će biti organizovane i u svim većim regionalnim centrima kako bi se što veći broj poljoprivrednih proizvođača, privrednih društava i kooperativa sa teritorije čitave Crne Gore upoznali sa ovim javnim pozivom.\n“S obzirom da je ovo drugi javni poziv ovoga tipa, poljoprivredni proizvođači i privrednici su koliko toliko upoznati sa kriterijumima i sa procedurom realizacije. Ono što je novina ove godine u ovom javnom pozivu, jeste to da se omogućava i nabavka vozila, odnosno specijalizovanih vozila za razne sektore, tako da mislim da će im to dodatno olakšati investiranje jer to su poprilično skupe investicije, a odziv je do sada dobar, imamo interesovanja i nadam se da će takav broj biti i prilikom podnošenja aplikacija. S obzirom na iskustvo sa prethodnog poziva, očekujemo oko 50 aplikacija, pa se nadamo da će tu do 100 novih radnih mjesta biti otvoreno kroz ovaj javni poziv”, istakla je ona.


Poziv za učešće na webinaru “Kako učenike pripremamo za budućnost?” – Međunarodno udruženje "Interaktivne otvorene škole" MIOS\nHome / Novosti / Poziv za učešće na webinaru “Kako učenike pripremamo za budućnost?”\nPosted on 9. May 2019. at 14:17 by admin\nMeđunarodno udruženje “Interaktivne otvorene škole” (MIOS) Tuzla provodi projekat “Škola za sve” u okviru kojeg organizira seriju webinara na kojima želimo aktualizirati određena pitanja u obrazovanju, a koja nastoje promovisati postizanje punog potencijala svakog učenika u formalnom obrazovanju.\nOvim putem koristimo priliku da Vas pozovemo da uzmete učešće na webinaru na temu: „Kako učenike pripremamo za budućnost?“, koji će biti održan 16.5.2019. godine sa početkom u 14.00 sati.\nWebinar je zamišljen kao susret nastavnika/profesora osnovnih i srednjih škola sa područja TK tokom kojeg bi svi uključeni imali priliku da se upoznaju sa važnošću funkcionalnih i primjenjljivih znanja, te o negativnom uticaju koji na budućnost obrazovanja i odgoja budućih generacija može imati trenutno zastupljeni sistem obrazovanja, kao i da međusobno razmjene svoja lična iskustva.\nTokom webinara na temu: „Kako pripremamo učenike za budućnost?“ želimo se fokusirati na značaj sticanja funkcionalnih i primjenjivih znanja, ponuditi smjernice na koji način škola/nastavnici mogu pripremati učenike za budućnost. Jedan od ciljeva je da sa učesnicima diskutujemo o posljedicama koje u budućnosti može imati obrazovanje temeljeno na standardizaciji i linearnom modelu.\nKljučno pitanje webinara jeste: „Šta škola/nastavnici mogu učiniti kako bi obrazovala/li učenike kao agilne, dovitljive, kreativne i vještinama opremljene građane?“ Tokom webinara ćemo nastojati motivisati nastavno osoblje i omogućiti im razmjenu iskustava. Glavni cilj je podići nivo svijesti nastavnog osoblja o značaju sticanja funkcionalnih i primjenjivih znanja te ukazati učesnicima na izazove u praksi sa kojima se susreću a koji ometaju razvoj učenika kao zrelih osoba koji su iskusili i savladali vještine koje će im trebati u kontekstu koji tačno odražava svijet izvan školskih zidova.\nUVODNIČARKA NA WEBINARU će biti dr. Mirjana Mavrak, prof. pedagogije na Filozofskom fakultetu Univerziteta u Sarajevu.\nWebinar će trajati 90 minuta.\nU prvom dijelu susreta učesnicima će se obratiti uvodničarka koja će govoriti o značaju sticanja funkcionalnih i primjenjljivih znanja, ponuditi smjernice na koji način škola/nastavnici mogu pripremati učenike za budućnost te ih osvjestiti o posljedicama koje u budućnosti može imati obrazovanje temeljeno na standardizaciji i linearnom modelu.\nNakon uvodnih izlaganja, bit će otvorena diskusija i potaknuta razmjena iskustava među učesnicima.


Ekološke radionice za više od 450 učenika širom Srbije | Nova Ekonomija\nU želji da najmlađe članove naše zajednice edukuje o značaju očuvanja životne sredine kao jednog od osnovnih ciljeva održivog razvoja, kompanija NIS je u saradnji sa Udruženjem „Čepom do osmeha“ realizovala edukativni ciklus za učenike osnovnih škola. U ekološkim radionicama koje su održane pod sloganom „Ekološko vaspitanje, zdravo odrastanje!“, učestvovalo je više od 450 učenika iz Niša, Kikinde, Kovilja, Čačka i Beograda.\nUčenici su, pored interaktivnih predavanja, imali priliku da zajedno sa članovima Kluba volontera kompanije NIS učestvuju i u različitim kreativnim aktivnostima. Ekološke radionice, prilagođene uzrastu učesnika, omogućile su učenicima da saznaju kako reciklaža utiče na stabilizaciju klimatskih promena, nauče više o primarnoj separaciji otpada, vremenu potrebnom za razgradnju različitih materijala u životnoj sredini, kao i brojne druge važne prirodne zakonitosti i zanimljivosti.\n„Kompanija NIS je, zajedno sa „Čepom do osmeha“, našoj deci sada omogućila ekološke radionice i znanje iz oblasti ekologije, ali i humanosti. Sakupljanjem čepova činimo dobre stvari - učimo ih da budemo tu jedni za druge koliko možemo“, rekla je ona.


Rekli su - TV Festival Press Vitez\nANJA ABRAMOVIĆ, TV B92, DOBITNICA GRAN PRIA 2006:\nBRANKO STANKOVIĆ, dobitnik srebrne medalje u kategoriji starijih novinara, RTS Beograd:\nPROF. DR MIĆA JOVANOVIĆ, rektor Univerziteta „Megatrend“:\nIGOR ALEKSIĆ, predsednik Festivala:\nDrage kolege, učestvujte! Ovo je Festival na kojem Vam kapu kroje kolege, Festival koji zaista postoji samo zbog vas… Nadamo se da smo napravili pravu TV olimpijadu, na kojoj ima ne samo papirnih diploma, već i ozbiljnih materijalnih nagrada za one koji se pokažu kao najbolji. Press Vitez nije manifestacija prepuna glamura, niti će to ikada postati, ali zasigurno ima najglamurozniji fond nagrada u prečniku od 1000 kilometara.\nKada sam ušla u uži izbor veoma sam se obradovala, a rastužila kada nisam dobila nagradu. Ali, kada mi je selekciona komisija u pismenoj formi prenela zamerke žirija, shvatila sam da je moje učestvovanje na Festivalu ipak donelo veliku korist. Videla sam gde sam omanula, pa iste greške neću napraviti sledeći put. Meni, kao mladom novinaru, veoma znače sugestije profesionalaca koji su sedeli u žiriju. Zbog poštenog odnosa prema učesnicima, Festival Press Vitez preporučujem svim kolegama…\nBRANISLAVA DŽUNOV, TV kritičarka lista „Politika“:


Bilo da 14. februara obeležavate Dan zaljubljenih ili pijete vino u čast i slavu Svetog Trifuna ovaj popust važi za sve! ;)\nEvro Book voli lepe datume i tim povodom, svojim cenjenim čitaocima, odobravamo još 10% popusta na 10 popularnih naslova! Ukupan popust, ukoliko ove knjige poručujete putem našeg sajta iznosi 30%! Akcija traje do kraja meseca, 28. februara 2021. Nije li to sjajna vest!?\nEvo koji naslovi su deo ove fenomenalne ponude:\n„Tražim srodnu dušu”, Rejčel Vinters;\n„Za ljubav je dovoljan klik”, Rozi Edvards;\n„Sladoled za doručak”, Lora Džejn Vilijams;\n„Koralnocrvena”, Zveva Kazati Modinjani;\n„Časovi francuskog”, Lora Kinsejl;\n„Zabranjeni užici”, Elizabet Hojt;\n„Zvezde nad Berlinom”, Sara Matijas;\n„Starija”, Ljiljana Šarac;\n„Opet sam te sanjao”, Ljiljana Šarac i\nDok pijuckamo vino i slavimo ljubav čitaćemo samo najbolje knjige, jer su, kako naš slogan kaže: Najbolje knjige – najbolji prijatelji!


Italijani se ne daju - lansiran bicikl u saradnji s BMW-om - Auto Republika\nS obzirom na to da je Italija snažno pogođena koronavirusom, teško je pronaći neke optimističke vesti iz te zemlje. Na snazi je karantin, ljudima je ograničeno kretanje a proizvodnja je stala. Italijani su došli u situaciju da moraju ozbiljno da se bore za javno zdravlje i živote ljudi.\nUprkos tome, što ne treba da čudi kada su stanovnici Apeninskog poluostrva u pitanju, ima ljudi koji pokušavaju da pronađu optimizam gde je god to moguće. Šta može biti tako motivišuće u dotičnoj situaciji kao nov bicikl, koji treba da donese radost odlaska u prirodu?\nDa bi izmamio osmeh na lica ljudi, BMW je objavio da je ušao u partnerstvo s italijanskim proizvođačem bicikala, 3T, u cilju kreiranja zajedničkog dvotočkaša, koji će prodavati obe kompanije.\n„Izuzetno smo ponosni što je BMW odabrao 3T za ekskluzivnog partnera u kreiranju specijalnog bicikla. BMW je poznat po pružanju sjajnog vozačkog iskustva a s 3T FOR BMW biciklom, mi ciljamo da isporučimo isto na dva točka“, rekao je šef 3T, Rene Virc.\nNovi bicikl je baziran na modelu Exploro, jednom od najvažnijih proizvoda italijanske kompanije. U novoj konfiguraciji, on je nazvan 3T for BMW i dolazi s nekim jedinstvenim detaljima.\nNa prvom mestu, tu je poznati ram od ugljeničnih vlakana, na koji je montiran aerodinamički prenos, reklamiran kao najlaganiji na svetu. Tu su „Brooks“ kožom presvučeni sedište i gripovi, „Fulcrum“ točkovi „obuveni“ u Schwalbe One Speed gume i Shimano GRX garnitura za terenske bicikle.\nPo kompanijama, 3T for BMW bicikl bi trebalo da bude idealan za eksploataciju po različitim terenima, od gradskih ulica do planinskih staza.\nOvaj dvotočkaš će biti u ponudi u dve kolor varijante, u skladu s dizajnerskim jezikom bavarske marke, a trebalo bi uskoro da bude dostupan u prodajnim salonima širom Evrope. Cena još uvek nije objavljena.\ntags: 3t bicikli bmw italija terenski bicikli\nprevious Genesis GV80 - nosilac prvog Continentalovog 3D klastera instrumentacije\nnext Kineski BYD u međuvremenu postao najveći svetski proizvođač medicinskih maski\nMeni jako neobičan bajs. Možda ja slabo pratim u kom pravcu se sve to kreće, i šta je danas „dobro“ i „in“, ali, da je danas kako je bilo u vreme kada sam ja „terao sportski bajs“ (sa oblikom upravljača kako je ovde prikazan), na ovom bajsu bi bile neke veoma uske gume (moja „Atala“ je imala „tabulare“ (naravno, Michelin)). Ali, moguće da sam ja biciklistički dinosaurus, a da je ovaj bajs zaista dobitna kombinacija …


Giro'14 E9 Lugo-Sestola 174km | #BiciSvet\nĐorđe PejkovićPosted on May 18, 2014 May 18, 2014\nDrugo ozbiljno brdsko iskušenje na ovogodišnjem Điru. Svi su danas bili svesni da dolazi beg na cailj ako u njemu bude dobrih vozača. BMC i Evans nisu tim koji želi da kontroliše čitavu trku svakog dana kao SKY pa je evidentno bilo da je danas dan za begunce. Zato je i borba za poziciju u grupi napred potrajala dobrih sat vremena tj. pedesetak kilometara.\nEtapa koja je išla u lepi brdski gradić donela je prvo veće nadmetanje i među favoritima iza grupe begunaca. Beg u kome su bili Barbin (Bardiani), Berard(AG2R), Vorganov (Katusha), Weening (Orica GreenEdge), Rodrigez(Androni), Duque(Colombia), Puccio(SKY), Monsalve (Yellow Fluo), Gatto(Cannondale), Tannet (Belkin), Bandiera(Androni), Bono(Lampre), Malacarne(Europcar) i Van der Sande(Lotto) je imao veliku prednost tokom cele etape, koju je grupa u jednom trenutku dosta smanjila,ali su kasnije odustali od potere za beguncima.\nNa početku poslednjeg uspona napada Weening, ispratio ga je jedino Malacarne i njih dvojica odlaze napred a ubrzanje niko ih više nije ispratio iz velike grupe. Posle je samo pokušao Barbin, ali je krenuo prekasno, pa iako je dugo išao iza vodeće dvojice i trudio se da smanji, nije mogao ništa da uradi. Napred borba butinu uz butinu, Weening je imao dobru poziciju, Malacarne je mnogo rano krenuo u sprint, i bio laka meta Weeningu, koji slavi veliku pobedu i treću za Orica tim na ovoj trci.\nIza borbe za etapni trijumf odvijala se borba za roze majicu gde prvi napad iz glavne grupe Pozzovivo. Pokušao je Kišerlovski da isprati, reagovao je naravno i Evans, ali su se ubrzo svi smirili, a Pozzovivo je otišao napred i konstantno nadoknađivao vreme za generalni plasman. Na kraju je nadoknadio 26 sekundi probio se do visokog 4.mesta u generalnom plasmanu. Sledi dan odmora, potom toga prilika za Buhanija, Mezgeca, Swifta i ostale sprintere da se proslave. Pogledajte ostale etape koje ih očekuju do kraja Đira OVDE\n2 thoughts on “Giro’14 E9 Lugo-Sestola 174km”\nKad bre misli Nairo da napada? Nešto je mnogo tih s obzirom na toliki zaostatak?\nu 3-oj nedelji ako dođe k’sebi\ntj. ako se oporavi od italijanskog asfalta na koji je opasno tresnuo i sad je u agoniji od bolova kadgod neko skoči-napadne…\nPrevious PostGiro’14 E8 Foligno-Montecopiolo 179kmPrevious Post\nNext PostRobert Kišerlovski – intervju 19.V’14Next Post\nVolta Ciclista a Catalunya 4.etapa (video)


3.4.2014. – Nikolić i Radmanović o 100. godišnjici Velikog rata | Novinsko-informativna agencija Roma\nPredsednik Srbije Tomislav Nikolić razgovarao je danas u Beogradu sa članom Predsedništva Bosne i Hercegovine Nebojšom Radmanovićem o obeležavanju 100. godišnjice početka Prvog svetskog rata.\nRadmanović je izjavio da su odnosi BiH i Srbije vrlo važni i da ih zato u celini treba poboljšavati, te poručio “nastojaćemo da ubuduće sarađujemo što više i što bolje”.\n“Mislimo da ima načina da se to popravlja”, optimista je Radmanović u izjavi za agenciju Tanjug i medije u Republici Srpskoj.


Vadimo iz naftalina: Drawbacks\nDrawbacks su se skupili sredinom '90ih. 2001. su potpisali prvi ugovor i izdali prvi album Look At the Score (na kaseti). Prva CD kompilacija First Five Years in the Pit 1997-2002 je izašla 2006. Prestali su sa radom 2009-2010... Za nešto preko 10 godina aktivnog rawkanja, izbacili su 4 oficijalna izdanja i 4 demo snimka. Od skoro je aktiviran Drawbacks YouTube kanal, na kome konstantno niču novi zaboravljeni, nikada izdati, home demo, live i slični snimci. Kopali su po starim arhivama i našli dosta zanimljivih stvari! Kompletna oficijalna diskografija je već uploadovana, kao i par unreleased snimaka.\nMaterijala ima još dosta, tako da će noviteta/iznenadjenja biti još neko vreme sigurno!\nS.U.S. objavili produženu i izmenjenu obradu A ja sam je volio od Novembra\nU nedelju 22.11.2015. bend S.U.S. je objavio na youtube-u premijerno produženu verziju pesme A ja sam je volio benda Stuneni Studeni odnosno Novembra. Bend je generalno promenio tekst pesme koja se inače našla na izdanju V/A Tako mlad i tako čist (SKC Novi Sad 2014).\nSnimljeno u studiju PSYCHO THERAPY 2014. godine\nmuzika: STUDENI STUDENI/NOVEMBAR\ntekst: Denis Romac\npromenili tekst: Captain Terza i Mr.DNA\nCaptain Terza - vokal, bubanj\nMr. DNA - gitara\nDr. Happy - bas\nprateći vokali: Boba Ranđelović, Mališa Stojanović (Potres, Eraserhead), Nenad Pejčić (School Bus, Novembar), Ivan Stanković (Rough Blue, 888, Jimi 3B's 666 Blues Band)\nobjavljeno na kompilaciji ,,Tako mlad i tako čist" Tribute Novembar\n2014. godine SKC Novi Sad\nTi si skoro običan\nOnaj koji je zaboravan\nŠto raduje i ljubi\nS licem nedozrelim, mislima tajnovitim\nPrijatelji mi govore da su imali\n(Da smo) imali i lepšeg od tebe\nA ja, a ti, i on, i mi, i ja, i svi\nSvi smo ga voleli\nA ja u sebi mislim\nSamo ono što ne treba reći\nvojistinu raduješ dok te ljubim\nBend Tu ima zvuka objavili EP\n18th novembar Oresh\tVesti Add new comment\nPunk rock bend Tu ima zvuka iz Novog Sada i Siriga objavio je svoj prvi EP, Svaki takav dan. Na ovom izdanju nalaze se sve autorske pesme benda, a tekstove, muziku i aranžmane pesama potpisuje bend. Ovi snimci su zabeleženi tokom probe u novosadskom studiju Chameleon, a za snimanje i produkciju bio je zadužen Božidar Nikolić. EP Svaki takav dan moguće je preslušati ili besplatno preuzeti na Bandcamp profilu benda, a ekipa iz sastava Tu ima zvuka planira da u bliskoj budućnosti objavi i fizičko izdanje ovog EP-ja, u sopstvenoj režiji.\nFacebook stranica benda: www.facebook.com/tu.ima.zvuka\nYoutube kanal benda: https://www.youtube.com/playlist?list=PLnoqn29WzzcIj8O9VmL4WfITNFjUQ1qfF\nStreetcore Unity snimili "Tijanin zakon"\n17th novembar Oresh\tVesti Comments (1)\nNiški hardcore bend Streetcore Unity su snimili drugu kompoziciju sa njihovog predstojećeg EP-ja Lawless, koji bi trebali da završe do kraja godine, a koji će biti izdat za Balkanrock Records.\nPosvećujemo ovu pesmu u znak sećanja na tragično preminulu devojčicu Tijanu Jurić (4.Maj. 1999 - 26. Jul. 2014) žrtvu pedofila. Ona je kidnapovana i ubijena od strane Dragana Djurića, koji je potom uhapšen i osudjen na 40 godina zatvora. Dana 16 Jula 2015 godine, donet je Tijanin zakon u kome se navodi da policija odmah počne istragu o nestalom licu, ukoliko postoji osnovana sumnja da je osoba žrtva kriminala.\nSećanje na malu Tijanu će živeti zauvek.\nPank invazija na Svilajnac se nastavlja\n16th novembar Oresh\tVesti Add new comment\nU okviru svog projekta Rokenrolom do kulture udruženje građana Rođen negde dole nastavlja seriju od 4 rok koncerta i 4 izložbe slika i fotografija koji će biti na programu do kraja 2015 godine u Svilajncu, čiji su učesnici rokenrol grupe i likovni umetnici iz zemlje i inostranstva. Posle fascinantnog nastupa metal/hc benda MUD iz Italije, uvežbanih domaćih rokera Silk Road i izložbe crteža akademskog slikara Miloša Šebekovića iz Beograda, svilajnčani će biti u prilici da prisustvuju novim rokenrol uzbuđenjima. Prvo iznenađenje na programu je u četvrtak 26. novembra kada će u okviru svoje četvrte po redu mini turneje po Srbiji (2011, 2012, 2014), u Lobi baru nastupiti Britanski hardkor pank "all star bend Billyclub. BC je počeo sa radom 1995 godine u Americi, 2002. godine bend se seli u Englesku, u Bolton, kada je osnivač i idejni vođa Karl Moris (The Exploited, UK Subs, GBH) rešio da se vrati u domovinu. Billyclub je bend koji ima preko stotinu svirki godišnje, što širom Velike Britanije, što po Evropi i Americi i samim tim izuzetno su usvirani, lokalna podrška i ove noći biće Silk Road. Zbog sutrašnjeg radnog dana, svirka kreće u 20h ulaz je 200 dinara.\nUporedo sa koncertom, kao što smo i pomenuli, svoju izložbu umetičkih slika u Lobi Baru imaće tri slobodna umetnika iz Petrovca na Mlavi. Milan Marković koji povremeno slika i bavi se umetničkom fotografijom. Luka Glasnović rok muzičar i tattoo majstor u pokušaju i Robert Shlakeski fasader, a u slobodno vreme amaterski radi strip.\nOdmah posle njih u petak 4. decembra u okviru njihove nove evropske turneje nastupaju pank rok desperadosi Voodoo Healers iz Soluna, kojima će ovo biti treće gostovanje u Svilajncu. U poslednjih nekoliko godina sviraju po dve turneje godišnje i imali su preko 450 koncerata. Gostujući u preko 20 zemalja kako po Balkanu, tako i po čitavoj Evropi. Zajedno sa njima sviraće i halucinantni trio iz Beograda White Rabbit Band predvođeni srpskim Fredi Krugerom na bas gitari harizmatičnim Draškom Nikodijevićem (Igra Staklenih Perli) kome su preci iz Resave donje. U 1980-godinama, bili su deo new wave rock scene u bivšoj Jugoslaviji. U periodu izmedu 1983-1987 bend je ostvario preko 100 živih nastupa širom bivše Jugoslavije. 2013 svoju reinkarnaciju doživljava White Rabbit Band, Draško Drak Nikodijević okuplja novu ekipu iskusnih muzičara, da bi uz mladog gitaristu Andriju Babovića iskusnog bubnjara Borka Petrovića (jedno vreme svirao u Partibrejkersima) krenuo u novu avanturu i širi pank muziku svuda po Srbiji Svirka počinje od 21h ulaz je 200 dinara.\nPokrovitelj ovih dešavanja je SO SVILAJNAC.\nJimi Triple-B's 666 Blues Band spremaju novi album\n12th novembar Oresh\tVesti Add new comment\nJimi Triple-B's 666 Blues Band je objavio novi singl i promotivni spot za pesmu Running Back. U pitanju je obrada pesme velikih Thin Lizzy. Specijalni gost na bubnjevima i klavijaturama Vladimir Krkljuš. Bend ovim singlom najavljuje skori ulazak u studio i snimanje novog albuma koji će nositi naziv Bad Cards, Hard Rains & Nowhere Trains čiji se izlazak planira za proleće 2016.\nOficijalna Facebook stranica: https://www.facebook.com/j3bs666bluesband/?ref=bookmarks\nOficijalni YouTube kanal: https://www.youtube.com/channel/UCVRn9xj6no4ZDvG-VuxCvCg/feed\nHit By Pain izbacili još jedan singl\n11th novembar Oresh\tVesti Add new comment\nPosle prvog singla No Time To Beg, koji je izašao prošlog meseca, hardcore ekipa iz Čačka je izbacila i drugu pesmu, koja se zove Democracy. Ovo je ujedno i poslednji singl koji ce izaći, a koji će se naći na albumu čije snimanje počinje krajem decembra.\n6th novembar Oresh\tVesti Add new comment\nPančevački horor/sajkobili bend je objavio pesmu koju posvećuje nedavno preminulom frontmenu, takođe sajkobili benda Vultures - Radoslavu Slavniću. Evo i njihove posvete i same pesme:\nPesma je posvećena preminulom kolegi i dragom prijatelju Radoslavu Slavniću, legendi Srpskog horrorpunk-a, pevaču benda Vultures iz Rume, autoru brojnih horror priča i jedne od najpozitivnijih osoba sa kojom smo imali prilike da sarađujemo i družimo se. Večna ti slava, počivaj u miru.\n5th novembar Oresh\tVesti Add new comment\nVrlo uspešni i još uvek relativno novi rege bend Nemanje Kojića (Eyesburn) Hornsman Coyote & Soulcraft, nakon više nego dobrog debi albuma, se sprema na novi poduhvat i izdavanje drugog albuma, pod nazivom Safe Planet. Bend je okačio i prvi singl za pesmu Glorious, pa možete da se uverite o kakvom kvanitativnom skoku u kvalitetu se radi. Očekujemo impresivan drugi album, čiji izlazak se očekujem početkom proleća 2016. Do tada uživajte uz Glorious.


Uterivači dugova i dalje rade za banke : Ekonomija : POLITIKA\nposlednja izmena u 10:07\nEkonomija\tUterivači dugova i dalje rade za banke\nZakon zabranio bankama da prodaju potraživanja agencijama za naplatu, ali ove firme sada se pojavljuju u ulozi „medijatora” i rade u njihovo ime za proviziju\tIlustracija Novica Kocić\tAgencije za naplatu dugova od građana i pored zakonskih ograničenja pronašle su način da nastave saradnju sa bankama u obavljanju ne tako popularnih poslova – pritiskanja dužnika i podsećanja na neizmirene obaveze.\nBudući da im propisi zabranjuju da od banaka direktno otkupljuju dugovanja fizičkih lica, pronađen je novi model rada, pa se privatne agencije sada pojavljuju u ulozi „medijatora” (između banke i klijenta) i rade u ime i za račun poslodavca, a za određenu proviziju, saznaje „Politika”. Podsećamo, krajem prošle godine Narodna banka Srbije saopštila je da banke ne mogu prodavati kredite specijalizovanim agencijama (već samo drugim bankama) i da ih na to obavezuje Zakon o zaštiti korisnika finansijskih usluga. Međutim, da se saradnja sa bankama nije ni prekidala potvrdili su nam u kompaniji „Eos matriks”, koja posluje na 27 svetskih tržišta.\n– Imamo na to zakonska prava i dobri su nam odnosi sa poslovnim bankama u domenu naplate dugova. Dozvoljen je otkup potraživanja i od fizičkih i od pravnih lica u svim ostalim segmentima osim u bankarskom– ističu u ovoj kompaniji, dodajući da do sada jedino nisu bili angažovani za naplatu neplaćenih računa za komunalije, iako postoji mogućnost i za to.\nNajčešći korisnici su im upravo banke, telekomunikacione kompanije i preduzeća koja imaju veliki broj klijenata. Njihova statistika pokazuje da je u proseku 70 odsto dužnika koji duguju manje od 90 dana spremno na saradnju, dok to čini samo četvrtina onih koji duguju više od tri meseca.\nPo svemu sudeći princip pozivanja, slanja pisama i mejlova kao vid pritiska da se plati račun, dogovori model otplate i izbegne sud na mala vrata osvaja i Srbiju. U zapadnim evropskim državama, posebno u Americi, „uterivanje” dugova se već tridesetak godina tretira kao regularno zanimanje. Kod nas nedostaju preciznija pravila igre koja bi zaštitila prava potrošača. Zapadna Evropa i Amerika su najrazvijenija tržišta i tamo je ova delatnost najregulisanija. U Nemačkoj, na primer, Asocijacija broji preko 560 kompanija koje se bave upravljanjem potraživanjima. I u ovoj kompaniji se slažu da\n„je neophodno da postoji razvijenije zakonodavstvo i stroga pravila poslovanja”.\nDomaća Uredba o klasifikaciji delatnosti prepoznaje mogućnost registracije firme za „naplatu potraživanja”, pa čak i za usluge „oduzimanja imovine radi prisilne naplate”, što legalizuje rad ovih agencija. Njihovo poslovanje u Srbiji regulisano je zakonima o privrednim društvima, obligacionim odnosima i o zaštiti korisnika finansijskih usluga. Takođe, indirektno, nekim drugim zakonima kao što je Zakon o bankama.\nNažalost, banke, pa ni druge firme poput mobilnih operatera, nisu dužne da od klijenta koji ne izmiruje obaveze traže odobrenje da će se sa njim ubuduće razračunavati neko drugi. U „Eos matriksu” kažu da u slučaju „prenosa potraživanja sa jednog na drugog poverioca, saglasnost dužnika nije neophodna, ali onaj ko ustupa potraživanje mora o tom ustupanju da obavesti dužnika”. Isto tako ni uslovi ugovora ne smeju da se menjaju na štetu dužnika. Visina, iznos i struktura duga određeni su ugovorom koji je klijent primarno potpisao recimo sa bankom, kao i zateznom kamatom koja je propisana zakonom.\nKakva su pravila i kojim se sve metodama ove firme služe, kao i da li su građani dovoljno upoznati kakve su im mogućnosti i kome se mogu žaliti ako posrednici pređu liniju. Nije novost da je u poslednje vreme sve više onih koji negoduju zbog poziva i uznemiravanja različitih firmi i agencija.\n– Komunikacija sa dužnicima je jedini metod koji koristimo i ona podrazumeva pozivanje telefonom, slanje SMS-a i slanje pisama. Za sam tok komunikacije postoje striktna uputstva, kojih se zaposleni pridržavaju i koja važe u svim zemljama u kojima poslujemo, a prilagođeni su lokalnim zakonodavstvima – kažu u ovoj kompaniji.\nIvana Albunović – Stefan Despotović\nUčestale žalbe na „uterivače”-\nU Nacionalnoj organizaciji potrošača Srbije (NOPS) ističu da ova oblast nije dovoljno uređena propisima, kao i da svakodnevno dobijaju prigovore građana, koji se žale na ponašanje pojedinih agencija za naplatu potraživanja.\n– Čast izuzecima i onima koji rade po propisima, ali postavlja se pitanje ko je sve otvorio takve agencije, kako se oni ponašaju prema dužnicima, kako sa njima komuniciraju i da li to možemo da tretiramo kao nasrtljivo poslovanje – kaže Goran Papović, predsednik NOPS-a, dodajući da se ovoj organizaciji masovno žale korisnici usluga pojedinih mobilnih operatera, koji su njihove dugove ustupili agencijama.\nzoran jovic | 06/05/2012 17:54\nSamo dođite kčici.\nSimon Simonvic | 06/05/2012 20:37\nDa je zakon o izvrsnom postupku normalan,i da je izvrsenje normalno-ne bi bilo problema.Da se banke mire sa gubitkom(odnosno sa mogucniscu da neke kredite kojie su dale nece napatiti)-i to bi bilo normalno.Banke su za slucaj takvog gubitka osigurane,i gradjanin,koji je uzeo kredit, placa to osiguranje!)-i to je u redu.Posto bankari ne mogu da maltretiraju gradjane(oni su,kaof ini)onda razni avanturisti preuzimaju stvari u svoje ruke.Da te firme rade po zakonu-zasto onda to,srto oni rade ne urade banke preko suda?\nc k | 08/05/2012 01:15\nMatrix je ispostava Nemačke firme za uterivanje dugova i uveo ih je isti austrijski kriminalac u Srbiju uz blagoslov vlasti koji je doveo i VIP mobilnu telefoniju pa tako VIP-ov dinar kod Matrixa košta 26.000 dinara. Treb im se suprotstaviti organizovano i stručno a ako ne pomaže onda kao i sa dahijama...


Gang Gang Dance | Headliner\nNjujorški art pop sastav Gang Gang Dance objavio je šesti studijski album “Kazuashita” za izdavačku kuću 4AD. Novo izdanje je prethodno najavljeno singlovima “Lotus” “J-TREE” i “Young Boy (Marika in Amerika)”. Album “Kazuashita” je prvo izdanje benda Gang Gang Dance posle sedmogodišnje pauze i ujedno blagi iskorak u odnosu na …\nNjujorški art pop sastav Gang Gang Dance početkom ove godine najavio je novi album “Kazuashita” a pre dva dana predstavio je treći singl sa njega, pesmu pod nazivom “Young Boy (Marika in Amerika)”. Album “Kazuashita” biće objavljen za izdavačku kuću 4AD 22. juna i predstavlja prvo izdanje sastava Gang Gang …


Peščanik Novi trend - Borka Pavićević - Peščanik\nPosted By Borka Pavićević On 13/06/2012 @ 11:28 In Prenosimo,Tekstovi | Comments Disabled\nSve je bilo muzika, odnosno dug period, sada već istorijski, ili kodiran, radilo se na sveopštoj relativizaciji, sve može ili ništa ne može, te je onda sve i postalo relativno. Sada je to relativno postalo čvrsto, ide predsednik da pita Evropljane je li to tako, ili ovako, da mu se kaže, izravno.\nŠta se zapravo misli i traži, koji su uslovi? Sve i sa Vukom Jeremićem kao predsedavajućim Skupštine UN, nema tu više diplomatskih odgovora, nema značenja koja se čitaju, sa svakom se neizvesnošću mora prekinuti, i to postavljanjem pitanja i zahtevom za odgovor. Pa – dža ili bu. Može, ne može.\nČvrsto i direktno, bukvalno, što je vezano sa patetikom, sa neprekidnim stanjem potresenosti, od uspeha i od dolaska, od ustanovljavanja vlasti. Suze su deo ovog novog populističkog trenda, tronutost, doslovnost, sve su to tekovine ljubavi za naracijom, za epikom, za naturalizmom, za harmonikom, za količinama, za zbirnicima. Sentimentalnost je odgovor na traumu, kada ona već nije lečena jačim sredstvima, političnošću, programima i institucijama. Samosažaljenje je preraslo u moć, i mana postala vrlinom i šta ćete više da biste zasuzili, ili briznuli u plač.\nSvemu tome odgovara pogled u nebo, instalacija gromobrana između više i zemaljske volje, grč lica u kome je sabrana sva odgovornost i sve muke, presudnost, jaki zagrljaji, muški, „baco da morte“, porodica kao osnovna društvena ćelija, zajednica, domaćini i domazluci, pomoć dosadašnjih prijatelja, kontinuitet nerelativnih i poznatih, brate, poznanika i bliže okoline. Svih proverenih i overenih. Neograničeno slavlje dolaska i povratka, do suza i neba. I to je trend, to je to novo, ta promena. Čijoj smo inauguraciji više nego prisustvovali.\nU tom svetu borba je muška, treba imati tri čiste i vikati svakodnevno kako si najbolji, najjači i najsnažniji, kako najviše na svetu i od svih ti imaš prava, treba imati tri čiste i ne sumnjati. Nikako sumnjati, jer to je već dekadentno, pa koračati tako smelo, po vetru, na vetru, uputiti se tim širokim, istorijskim, mesijanskim hodom, po svemu živom i mrtvom. I to je trend i nova moda, čiji su komplementarni deo dame, „dame i gospodo, narodni poslanici“, sa dubokim izrezima na sakoima užih ili širih revera, i sa obaveznim lajsnicama na cipelicama, preko risa. Sve to korača, bez pogovora, što ne znači bez dogovora i dogovaranja.\nMožda još ima stvari bez ikakve sumnje, a jedna od njih je i da je Balzak veliki pisac, Rastinjak (ali bez moralnog razvoja) je nezaustavljiv, i to je trend.\nJedni su momci tako došli devedesetih, novi momci, željni da sve bude po njihovom, i načinili su ovaj svet svetom po njihovoj meri, izgradili su sebi priliku da budu glavni u Klubu književnika, kod Ive i Bude. I da se imaju sve one privilegije do tada rezervisane za one koji su ih stekli nekakvim delima i zaslugama druge vrste. „Da li je gospođa možda književnica“, reče Mihiz jednoj dami koja se bunila zbog književničke „dreke“ za susednim stolom. Kao slika toga vremena ostala je Gakovićeva fotografija na naslovnoj strani Vremena, na kojoj naš poznati glumac i junak Bata Živojinović zakopčava šlic u Narodnoj skupštini, ili na njega pokazuje.\nU to vreme spikerke sa dubokim dekolteima su se osmehivale saopštavajući koji su sve gradovi „oslobođeni“, dok su muškarci, novi, menjali vojničke vetrovke za Armanijeve oblake, i nije bilo te sile koja bi bila jača od artikulacije vlastite žudnje za osvajanjem i „mestom na vrhu“.\nOva nova faza trenda… nije tako erotična. I vremena nisu više tako luksuzna, nema još mnogo toga što nije potrošeno, razvaljeno i preuzeto „po zakonu“. I zato nema mnogo mesta za diplomatiju, već za otvorenu borbu bespoštednu. U kojoj pobeđuju oni koji se nisu umorili, nisu nagriženi, niti zadovoljeni onim što su do sada postigli i onim što imaju, oni koji uspevaju da se predstave kao novi, oni koji neće ni žaliti, niti će sumnjati, niti će se osvrtati, niti će relativizovati, niti upoređivati, oni kojima je moć koncentrisana u vilicama, koji imaju tri čiste da, i pored svega, drže da je njihova sila legalna i legitimna, i idu pravo.\nAko ne verujete štampi, i spinovanju, i ako samo pregledate novine, obratite pažnju na fotografije, one ovih dana govore više od tekstova. A u dokolici, ili vikendom, „prelistajte“ Balzaka („Sjaj i beda kurtizana“, pa cela „Ljudska komedija“).\nURL to article: https://pescanik.net/novi-trend/


Redovnom negom izbegnite “zimski svrab”\nZimske promene u vlažnosti i temperaturi stvaraju idealne uslove za isušivanje kože. Spoljni sloj kože naziva se epidermis, a tanka spoljna površina epidermisa je stratum corneum, takođe poznat kao kožna barijera. Kombinacija lipida i odumrlih ćelija kože čini barijeru kože koja formira zaštitni sloj i sprečava štetne toksine da uđu u telo. A u slučaju kada se barijera ošteti, koža postaje suva ili iritirana. Zbog toga je važno da shvatimo da o barijeri kože moramo da se brinemo, a to podrazumeva da, na primer, kada se uveče okupamo, nema mesta za momenat “jao, umorna sam, ne mogu sada da se mažem”. Morate, jer “zimski svrab” neće vam dozvoliti da spavate mirno. Upravo zbog toga je redovna nega presudna za održavanje kože zdravom i lepom, a još je važnija ukoliko je suva, gruba na dodir, sklona iritacijama, crvenilu i svrabu.\nVlaga je neophodna za dobro delovanje barijere kože. Istraživanja su pokazala da zimi ima manje vlage u koži nego leti, a ima i manje lipida u kožnoj barijeri. Baš ove razlike doprinose suvoći i iritaciji kože. Tokom zimskih meseci, ljudi često pojačavaju grejanje unutar životnog prostora, što smanjuje vlažnost i utiče na to koliko vlage je dostupno koži. U isto vreme, hladno vreme napolju, jaki vetrovi i kiša mogu sa kože da “skinu” njena prirodna, hidratantna ulja. Kada koža postane nenormalno suva, kada počne da svrbi i kada je ispucala, to stanje se naziva asteatotični ekcem ili kserotični ekcem ili “zimski svrab”.\nLosion specijalno formulisan da pomogne suvoj koži\nMnogim ljudima, koji se suočavaju sa simptomima suve i intezivno suve kože, nije lako da pronađu adekvatno formulisane preparate, jer ima i onih u čijoj formuli se nalaze određeni parfemi koji deluju kao iritanti i, umesto da umire kožu, mogu da dovedu do pojave alergija.\nEucerin® UreaRepair Plus Parfimisani Losion sa 5% uree je specijalno formulisan da pruži\nolakšanje suvoj koži i pruži joj sve što joj je potrebno. Klinički je dokazano da je ovaj losion pogodan za osobe sa suvom i osetljivom kožom jer sadrži sastojke umirujućeg svojstva koji deluju čak 48 sati i štite kožu pojave neprijatne suvoće.\nNakon upotrebe Eucerin® UreaRepair Plus Parfimisanog Losiona sa 5% uree svrab, zategnutost i crvenilo su umireni, a koža je intezivno hidrirana, elastična, nežna i blago mirisna. Za potrebe istraživanja, testirala ga je 171. dama sa veoma suvom kožom, starosti između 25 i 75 godina, koje su tokom dve nedelje učestvovale u samoproceni ovog losiona. Njihov doživljaj je glasio – Eucerin® UreaRepair Plus Parfimisani Losion sa 5% uree 98% ublažava osećaj zategnutosti odmah nakon nanošenja, čini kožu mekom i glatkom na dodir i prijatno miriše.\nUrea je zlatni standard za negu suve kože\nŠta Eucerin® UreaRepair Plus Parfimisani Losion sa 5% uree čini pravim izborom za vas, ako imate problem sa suvom kožom? Nikakvi tajni sastojci nisu u pitanju, već urea. Urea je sastojak koji dokazano predstavlja “zlatni standard” preparata za negu suve kože. Koristi se za lečenje stanja suve i grube kože (ekcema, psorijaze, žuljeva…). Takođe se može koristiti za uklanjanje mrtvog tkiva u nekim ranama kako bi se pomoglo njihovo zarastanje. Urea je poznata kao keratolitik. Povećava vlagu u koži tako što omekšava, odnosno rastvara rožnatu supstancu (keratin) koja drži zajedno gornji sloj ćelija kože. Ovaj efekat podstiče mrtve ćelije da otpadaju i pomaže koži da zadrži više vode. Ključna prednost uree je u tome što, kao prirodni vlažeći faktor, vezuje vodu i istovremeno podržava proces deskvamacije, to jest odbacivanja mrtvih ćelija sa površine kože, zahvaljujući kojem ponovo postaje glatka i meka.\nTokom zime koži su potrebni preparati koji zaista deluju\nVeliki broj ljudi širom planete suočava se sa problemom suve kože, a dermatolozi potvrđuju da se broj ljudi koji im se obraća zbog simptoma suve i izrazito suve kože, poput svraba, zatezanja, perutanja i crvenila, povećava tokom hladnijeg perioda godine.\nU pronalaženju najboljeg rešenja za svoje pacijente, lekari se oslanjaju na medicinske preporuke,\nkoje ukazuju da je za tretman suve kože najvažniji izbor adekvatnih preparata za negu.\nStudija, koju je u Nemačkoj 2018. godine sproveo tim uglednih lekara, potvrdila je da osnovu\nefikasnosti ovih preparata čini kombinacija lipidnih komponenata, koje jačaju barijernu funkciju\nkože i sprečavaju njeno dalje isušivanje, i supstanci koje obezbeđuju intenzivnu hidrataciju.\nA po koži tako lako klizi kao da ste na njoj nešto lagano odsvirali\nEucerin® UreaRepair Plus Parfimisani Losion sa 5% uree je vrlo guste teksture i ne može lako da se rasipa iz bočice niti da nekontrolisano curi niz kožu. Gusta, kremasta tekstura vrlo lepo se razmazuje po koži, bez onog momenta da vam ruka zapne na pola puta dok se mackate. Ne, naprotiv – vrlo lepo klizi po koži, pa vam se učini kao da ste nešto i odsvirali dok se namažete. Koža ga brzo upija, pa ako vam se učini da je još žedna, slobodno nanesite još jedan sloj, ali za tim zaista nema potrebe – i samo jedan će zadovoljiti sve potrebe suve kože. Ostaće meka, sjajna, elastična i mirisna. Šteta što trenutno moramo da je “spakujemo” u nešto toplo i meko. A kad smo toga, važan detalj je što Eucerin® UreaRepair Plus Parfimisani Losion sa 5% uree ne ostavlja kožu masnom. Znači, posle svog rituala hidratacije možete slobodno da obučete svilenu ili satensku pidžamu/spavaćicu ili košuljicu za radni dan. Tragova nema, ne ostavlja ih na tkanini. I, mirisaćete dok spavate ili dok ste na radnom mestu. Onako, fino, decentno, poput miksa apotekarsko-drogerijskih aroma. Preporučena cena: 1.790 din.\n← Very Peri je boja 2022. godine – postojanost plave i energija crvene\nCHANEL N°5 Kalendar – 27 kutijica iznenađenja →


Laguna - Bukmarker - Kako je filmska zvezda Tom Henks postao pisac kratkih priča - Knjige o kojima se priča\nKada pomislite na Toma Henksa, verovatno će to biti prvenstveno zbog njegovih nagrađivanih uloga u „Forestu Gampu“, „Velikom“ i „Brodolomcu“.\nZatim biste u obzir mogli da uzmete njegov umirujuće poznati glas, naročito njegove vokalne nastupe, poput Šerifa Vudija u serijalu filmova „Priča o igračkama“, serijalu koji podjednako vole deca i odrasli.\nKonačno, možda biste pomislili na Henksovo veoma zabavno prisustvo na Tviteru, gde se prepušta detinjastom zadirkivanju ljudi, počev od glumca Vudija Harelsona, pa do sopstvenih fanova.\nAli sada cenjena filmska zvezda dodaje još jednu veštinu na dugački spisak: njegovo pisanje. Antologija zvana „Netipičan tip“ sadrži 17 kratkih priča o različitim temama, od dolaska istočnoevropskih imigranata u Njujork do priče o ženi koja se prilagođava životu posle razvoda.\nAli kako je filmska zvezda Tom Henks postao pisac kratkih priča? 1. novembra je dvostruki oskarovac izašao na binu na Književnom festivalu u Londonu da prodiskutuje ovaj prelaz izjednog medija u drugi. Ovo smo saznali iz njegovih odgovora.\n1. Nora Efron ga je inspirisala da piše\nHenks je rekao da mu je američka spisateljica i producentkinja sa kojom je radio na romantičnoj komediji „Besani u Sijetlu“ 1993. godine pomogla dajući mu inspiraciju da piše.\n„Nora je uvek govorila: 'Pa, napisao si to', a ja bih rekao: 'Nisam to napisao, samo sam se žalio na probu!', a ona bi rekla: 'Ne, ne, to je što je, takvo je pisanje'“, ispričao je. „Uvek mi je davala savete i preporuke. Prema svemu na čemu smo zajedno radili pristupali smo iz spisateljske perspektive.“\nPre mnogo godina je Henks Efronovoj poslao primerak članka koji je napisao za „Njujork Tajms“. „Poslao sam ga Nori, a ona mi je stalno uzvraćala predlozima“, rekao je. „Najveći je bio: glas, glas, glas.“\n2. Nije veliki obožavalac poezije\nHenks je rekao da je napisao kratku priču „Alan Bean Plus Four“, koja je objavljena u „Njujorkeru“ 2014. godine. Dok se pripremao da je napiše, pročitao je „dva toma najboljih članaka iz Njujorkera. Pročitao sam sve osim poezije. Oprostite mi.“\n3. Ali zato voli publicistiku\nHenks je rekao da čita mnogo dokumentarne literature i da voli da čita dela Bila Brajsona, čije knjige obuhvataju „Šetnju po šumi“ i „Kratku istoriju bezmalo svačega“. „Bil Brajson bi mogao da piše o viljuškama“, našalio se. „Mogao bi da piše o dimnjaku i ja bih to čitao.“\nU Henksove druge omiljene pisce publicistike spadaju Ana Fander („ona je među prvim piscima kojima sam napisao obožavateljsko pismo“), Vilijam Mančester („veličanstven istoričar“) i Haim Potuk („pisao je o ljudima koji su bili toliko udaljeni od mene, ali sam saosećao sa svim što su preživeli).\n4. Poseduje više od 150 pisaćih mašina (ali nije pisao svoje kratke priče na njima)\nHenks, koji je nedavno imao glavnu ulogu u dokumentarcu „Kalifornijske pisaće mašine“, veliki je obožavalac pisaćih mašina. Tvrdi da ih ima oko 150 – 160 iz celog sveta. Ali priznao je da bi voleo da smanji taj broj na 20. „Ne želim da me sahrane sa pisaćim mašinama. Ne znam na koje groblje može da stane 140 pisaćih mašina.“\n„Sakupljanje pisaćih mašina je daleko jeftinije od sakupljanja automobila... ili klavira“, rekao je. „Gitare su lepe za sakupljanje. Možete da ih okačite na zid, ali ako ne svirate gitaru, u čemu je, dođavola, poenta?“, dodao je, uz mnogo smeha i aplauza.\nGlumac je objasnio da je „trajnost“ onoga što može da se stvori pisaćom mašinom ono što ga privlači, „čak i ako samo pišete 'kupi avokado'“. On kuca spiskove za kupovinu, beleške i podsetnike na pisaćoj mašini, ali je napisao samo nekoliko stranica jedne svoje kratke priče na jednoj od njih. „Posle oko četiri i po, pet strana, to je bilo tako katastrofalno da sam morao da odustanem.“\nPisaće mašine se pojavljuju kao „uskršnja jaja“ u svakoj priči u „Netipičnom tipu“. „Tražio sam neku vrstu izuma da podstakne svaku priču u mojoj glavi kada sam seo da radim“, izjavio je. „U stvari je to bilo sjajno oruđe da se uživim u posao“.\n5. Postoji jedna knjiga koju bi stvarno želeo da je napisao\nHenks je rekao da je knjiga koju bi želeo da je napisao – „da je imao talenta da to uradi“ – „A World Lit Only By Fire“ Vilijama Mančestera. „Fascinantna je, naučite tako mnogo, ne samo o neprosvećenom periodu, već o svim stvarima koje su sažete u čiste ljudske odnose, kod kojih nema nostalgije za dobom, već su bukvalno o ljudskom... svakodnevnom preživljavanju.“\n6. Njegova omiljena biblioteka je…\n„Postoji soba za čitanje u njujorškoj Javnoj biblioteci koja je – iskreno, toliko je lepa da je nemoguće čitati tamo“, našalio se. „Apsolutno je predivna. Ima nešto veličanstveno (u sedenju) tu gde vas okružuje sve to znanje.“\n7. Ideje za većinu priča iz njegove zbirke imaju svoj zametak u naslovu\nHenks je rekao okupljenima da je većina priča u „Netipičnom tipu“ počela od naslova. „Pokušao bih da nađem malo prozne poezije za naslov i to bi me podstaklo“, objasnio je.\n8. Dugo je lagao da je pročitao „Mobija Dika“\n„Da li ste pročitali 'Mobija Dika'?“, Henks je bojažljivo upitao Gebi Vud, novinarku koja ga je intervjuisala. „Bila mi je potrebna čitava večnost da ga pročitam“, nastavio je. „Bio sam jedan od onih ljudi koji su se pravili da su pročitali taj klasik... Nisam ga pročitao do otprilike pedesete godine.“\nAutor: Kejt Samjuelson


Albanski jezik - Blic Online\n"MIRDITA, KOLEGE I KOLEGINICE" Potpredsednik Parlamenta Crne Gore otvorio sednicu na albanskom jeziku (VIDEO)\nNOVI ZAKON Makedonske institucije koje ne koriste albanski jezik platiće PAPRENU KAZNU\nVlada Severne Makedonije juče je usvojila Predlog zakona o državnom inspektoratu za upotrebu jezika koji bi trebao da obavlja nadzor nad primenom Zakona o jezicima u toj zemlji.\nMakedonska opozicija traži da se albanski jezik ugradi u Ustav\nAlbanske opozicione partije u Makedoniji zahtevaju da njihov pravni položaj bude poboljšan ustavnim promenama u skladu sa Prespanskim sporazumom, koji su Atina Skoplje potpisal početkom jula ove godine, prema kojem bi novo ime te bivše jugoslovenske republike bilo Republika Severna Makedonja.\nHAOS U SOBRANJU Obezbeđenje stalo između Džafarija i Gruevskog, Ivanov odbio da potpiše zakon koji uvodi albanski kao DRUGI JEZIK (FOTO, VIDEO)\nMakedonski predsednik Đorđe Ivanov saopštio je da neće potpisati ukaz o primeni Zakona o upotrebi jezika, koji albanski uvodi kao drugi zvaničan jezik u Makedoniji.\n"ZLOČIN PROTIV DRŽAVE" Makedonski paralament danas glasa o uvođenju albanskog kao drugog ZVANIČNOG JEZIKA\nZakon o upotrebi jezika, koji predviđa uvođenje albanskog kao drugog zvaničnog jezika u Makedoniji, prva je tačka dnevnog reda današnje sednice Sobranja, a Ivan Stoilković, poslanik Demokratske partije Srba, kaže da je reč o pokušaju vladajuće većine da na silu i bez odgovarajuće procedure uvede dvojezičnost, čemu se njegova stranka protivi.\nMakedonija pred novom krizom zbog ALBANSKOG JEZIKA: Opozicija podnela čak 35.000 AMANDMANA na kontroverzni zakon\nVladajuća koalicija u Makedoniji mogla bi da zapadne u krizu zbog Zakona o jeziku, koji predviđa uvođenje albanskog jezika kao drugog zvaničnog u toj državi, na koji je inače najuticajnija opoziciona VMRO-DPMNE podnela više od 35.000 amandmana.\nVodeća makedonska opoziciona stranka VMRO-DPMNE podnela je više od 32.000 amandmana na zakon o jezicima, kojim se unapređuje upotreba albanskog jezika, prenosi MIA.\nIvanov odbija da potpiše Zakon o jezicima\nMakedonija: Zakon o albanskom kao zvaničnom ponovo nije usvojen\nDalibor Jevtić, jedan od trojice srpskih ministara u kosovskoj vladi, izjavio je da Srbi i Albanci moraju da grade međusobno poverenje, a da bi deca kosovskih Srba trebalo da uče albanski jezik kako bi osigurali bolju komunikaciju u budućnosti. Šta vi mislite o tome?\nSrbi i Albanci moraju da grade međusobno poverenje, a deca kosovskih Srba bi trebalo da uče albanski jezik kako bi osigurali bolju komunikaciju u budućnosti, kaže Dalibor Jevtić, jedan od trojice srpskih ministara u kosovskoj vladi.\nKORAK U SPORVOĐENJU TIRANSKE PLATFORME Makedonski paralament usvojio zaključak: Albanski DRUGI SLUŽBENI JEZIK\nMAKEDONIJA Kazna od 5.000 evra za nepoštovanje albanskog jezika\nPredlog zakona o jezicima Makedonije predviđa uvođenje albanskog jezika kao zvaničnog u svim organima državne vlasti, a za njegovo kršenje propisana je kazna od 4.000 do 5.000 evra.\nEuleks: Samo smanjujemo broj osoblja; Stojanović: Evropski zvaničnici da objasne zašto otpuštaju Srbe\nZamenik premijera Kosova Branimir Stojanović izjavio je danas da će od šefa Euleksa na Kosovu i evropskih zvaničnika tražiti objašnjenje povodom najava o otpuštanju svih Srba zaposlenih u toj misiji. S druge strane, iz Euleksa je danas saopšteno da se ne radi ni o kakvoj diskirminaciji, već o samanjenju broja osoblja.\nU Preševu sutra protest: "Volimo knjige na albanskom"\nNacionalni savet Albanaca protestovaće sutra u podne ispred carinskog terminala u Preševu zbog višemesečnog zadržavanja više od 100.000 udžbenika na albanskom jeziku na tom carinskom terminalu.\nAlbanci traže zabranu srpskih udžbenika na Kosovu\nLideri albanskih političkih partija sa juga Srbije zatražili su od kosovskih vlasti zabranu uvoza srpskih udžbenika.\nZbog nedostaka udžbenika na albanskom - bojkot dela nastave\nUčenici osnovnih i srednjih škola u Preševu i Bujanovcu u kojima se nastava izučava na albanskom jeziku, sutra će bojkotovati dva nastavna časa, zbog nedostatka udžbenika .


Opančar agencija* pita – Da li je ova žena normalna?! | Opancar\njun 16, 2021 u rubrici Opančarski dnevnik\nPitao sam se kad će, kod ovako agresivne homoseksualne kampanje kojoj smo zadnjih godina svedoci, da se desi da ta populacija u ovoj zemlji osvoji veća prava od ostalih građana i evo DESILO SE! To, prema gore navedenom citatu, po rečima nadležne ministarke Čomić, proističe iz predloga prednacrta Zakona o istopolnim zajednicama, a formulisano je tako da povodom toga dileme nema – “Gej parovi će imati prednnost kod usvajanja dece …“\nGordana Čomić je omiljeni lik ovih mojih tekstova – naročito poslednjih godinu dana, a pretstavljao sam je kao osobu neupitno negativnih moralnih kvaliteta, pa da to sasvim kratko rezimiram:\n–\tIstaknuti, dugogodišnji član Demokratske stranke (onih „žutih“, kako ih vlast i njeni tabloidi omiljeno nazivaju), u kojoj je obavljala mnoge funkcije, sve do onih najviših, rukovodećih – Generalni sektretar. Paralelno sa tim, nije zanemarivala ni plaćene državne funkcije, opet kao član DS-a – preko 20 godina narodni poslanik, koje republičke, koje pokrajinske skupštime, ponekad čak i obe odjednom.\nSećam se, učestvovali smo – i ona i ja, u tv serijalu – Partokratija, kancer demokratije, i ja sam po prirodi stvari, kao svedok „onog vremena“, često bio pitan o tom vremenu – ona je međutim, o tim vremenima autoritarnije sve bolje znala od mene. Prozivao sam je – preko društvenih mreža (ja nemam druge mogućnosti) na polemiku, nikad se nije odazvala. Tu autoritativnost ona ispoljava i danas – pogledajte formulaciju njenog tviter saopštenja o kome je ovde reč: ona ne kaže – pema predlogu prednacrta zakona, ona kaže – Gej parovi će imati prednnost kod usvajanja dece.\nDužnost Generalnog sekretara DS-a obavljala je sve do iznenadnog transfera u „protivnički tabor“ – onog protiv koga se borila čitave svoje prethodne političke karijere, a za taj veleobrt imala je jako obrazloženje – postavila je sebi cilj, baš uoči prethodnih izbora, da se pozabavi pravima žena:\n„Kad rešite sopstvenu etičku dilemu o dve odluke Demokratske stranke, jednu o neprekidnoj borbi za politiku zastupljenost žena, i drugu o bojkotu rada Skupštine, tako što odlučite o prvom zato što je to ispravno, onda ste rešili i sva očekivanja o drugom. Rado ću da gledam 100 žena koje će posle sledećih izbora sigurno biti u skupštinskim klupama i 40 odsto u ostalim skupštinama.”\nProblem je, međutim, nastao zbog toga što njena DS nije više bila parlamentarna stranka, pa time ni ona narodna poslanica, a taj uzvišeni cilj teško da može da se ostvari iz opozicije, a njoj – eto slučajno je tako ispalo, bi dobro došao još jedan skupštinski mandat za ostvarenje prava na punu starosnu penziju. Dalje je sve išlo lako, jer Vučić je u to vreme upravo bio u potrazi za tzv. konstruktivnom opozicijom. Put do tog statusa svakako nije bio težak, pa ostaje pitanje zašto je na tom putu bio potreban i performans – bezočan, bezobrazan, pa čak i morbidan sa oponašanjem streljanja narodnog heroja Žikice Jovanovića Španca sa Gordanom Čomić u ulozi streljanog, i poentom – uzdignutim srednjim prstom nje kao streljane, prema nišandžijama.\nToliko o moralnom liku Gordane Čomić, pa vi sami zaključite o kakvoj se osobi radi.\nOstaje pitanje, da li je ta žena i normalna. Autor ovog teksta može da shvati da beneficije koje dobijaju preletači – Nebojša Krstić, Čeda Jovanović, Čanak … da ne nabrajam dalje, evo sada i Gordana Čomić, nisu ni male ni zanemarive, pitanje je samo stvar dogovora o ceni. Gordana Čomić nije doduše u Skupštinu Srbije dovela 100 žena, ali je dobila zvanje ministra. Bilo je u početku planirano da bude ministarka za društveni dijalog – tako piše i u nazivu tog resora, jedno vrme su je tako i oslovljavali, ali je ona to demantovala upravo pred početak dugo najavljivanog dijaloga sa parlamentarcima Evropske unije kao posrednicima, sledećom izjavom:\n„Politički dijalog između Narodne skupštine i Evropskog parlamenta nije, ne može biti i neće biti nadležnost ministarstva“, odgovarila je na novinarsko pitanje ova preiskusna političarka, a na pitanje čime će se ona i njeno ministarstvo onda baviti, odgovarila je: “U suštini hoću, pošto je promena ponašanja tako da svi pročitamo ko je zašto nadležan i da radimo ono što pročitamo kad pišemo. To je vaspitavanje za vladavinu prava a vala nevaspitanih zato kol’ko volite tako da posredno – Da, baviću se političkom kulturom i smanjenju nečitanja i nevaspitanja u društvu, jer je ono štetno”.\nE sad, čini se da ni to nije uspelo – nije promećeno da su Marijan Rističević, Marko Atlagić, Nebojša Bakarec … promenili kulturu ponašannja, pa je Gordana Čomić dobila novo zaduženje – baviće se pravima homoseksualaca – na način kako je u citatu njene izjave na tviteru gore na početku rečeno: „Gej parovi će imati prednnost kod usvajanja dece i država će im davati pomoć od 600 evra dok dete ne napuni 18 godina”, pa ovaaj autor odmah kazuje svoj stav: Nemam ja ništa protiv, čak sam spreman i da predložim, da homoseksualci i sve druge manjinske poulacione grupe dobiju sva prava ovog sveta – ali ne veća nego prava većinskih grupa. Gospodo gejovi, ja shvatam da priroda nije savršena i da postoje i hermafroditi – jedinke koje stvaraju i muške i ženske polne ćelije (Vikipedija). Čak sam, dok sam živeo u Velikoj Britaniji, pratio i jednu tamošnju ozbiljnu raspravu – računa se da je 10% svetske populacije homoseksualno nastrojeno, što svakako nije brojka za potcenjivanje i bogu hvala, tim ljudima ni krivim ni dužnim zbog toga, treba obezbediti sva prava koja se ustavom garantuju i drugim građanima. Šta u tom kontekstu znači – gej parovi će imati prednost u usvajanju dece, pa još i ono država će im do navršene 18. godine života davati po 600 evra mesečno – ne može to drugačije da se protumači.\nPa da li ste vi normalni, znate li da je 600 evra više čak i od Vučićeve percepcije prosečne zarade u Srbiji. Znate li vi – opet prema pomenutom britanskom istraživanju, da postoje i osobe koje su negde između, ni tamo ni tamo. Koliko će takvih biti stimulisano ovom subvencijom da se opredeli za onu stranu. Hoćete li oduzimati decu od osiromašenog srpskog naroda i predavati ih na prevaspitavanje gej porodicama. Koliko će takve dece odrasle u gej porodicama po navršenoj 18. godini života ostati tako opredeljeno. Nije li ovo najžešća promocija homoseksualizma.\nGospodo pederi (namerno zbog vašeg bezobrazliuka koristim ovaj narodni izraz), ovog puta ste ga preterali.\nDragiša Čolić, 10.6.2021.\n← Opančar agencija* javlja – Protest advokata\nOpančar agencija* javlja – Više od sporta →\nOpančar agencija* javlja – Lažu dušo! 30. jula 2021.\nOpančar agencija* pita – Patriotizam! Nacionalizam! Šta to beše? 28. jula 2021.


Srbija Posidi km udaljenost - Auto karta od Srbije, Evropa do Posidija, Kasandra udaljenost, Srbija Posidi km - 2020\n/ Srbija Posidi km\nKM Srbija - Posidi - udaljenost - kilometraža - Auto Karta od Srbije do Posidija - Daljinar Srbija Posidi km\nSrbija Posidi udaljenost kolima, kilometraža: - km.\nUdaljenost Srbija Posidi - vazdušna linija, razdaljina: - km.\nKarta Srbija Posidi km automobilom - autobusom, navigacija Srbija Posidi udaljenost km\nPogledajte i Posidi Srbija km


Problem prilagodjenosti objekata osobama sa invaliditetom | Smart Start\nProblem prilagodjenosti objekata osobama sa invaliditetom\nIdeja se zasniva na izradi web portala koji će objediniti informacije o prilagođenosti objekata za osobe sa invaliditetom ili teškoćama u kretanju i snalaženju. Značajan broj, naročito javnih, objekata nije sproveo do kraja proces prilagođavanja za pristup licima smanjene pokretljivosti.\nOva aplikacija će objediniti različite izvore, feedback-ove, mape i baze podataka u interaktivnu platformu gdje će se posjetioci moći informisati prije i prilikom posjete lokaciji, organizovanja događaja, izvršenja obaveza u javnim ustanovama ili drugih aktivnosti.\nWeb portal biće baziran na geospacijalnim podacima (layout Google mapa) ili drugom načinu prikaza i vizualizacije podataka o objektima i njihovom stepenu prilagođenosti, instaliranim pomagalima kao i trenutnim i planiranim radovima/inicijativama. Na ovaj način bi se skupile i interaktivno predstavile informacije o stanju objekata, inicijalno u jednom gradu (Nikšić) a zatim i na širem prostoru Crne Gore. Pored opisanog, portal bi se zasnivao na standardnim web tehnologijama, HTML, CSS, JS, PHP, bio bi responzivnog dizajna (za telefone), lako i brzo bi se uređivao.\nNakon izrade aplikacije i konsultacija sa lokalnim i nacionalnim udruženjima osoba sa invaliditetom, pristupiće se popunjavanju aplikacije podacima o objektima, što će biti kontinuirana aktivnost. Predviđeno je da inicijalna faza traje do 2-4 mjeseca, tokom koje će se izraditi aplikacija i obuhvatiti Nikšić, kao testno područje, a zatim i Podgorica i ostali veći gradovi širom Crne Gore.


Makedonski novinar pušten iz ekstradicionog pritvora\nNovinar i vlasnik internet portala "Burevesnik" Zoran Božinovski (48) iz Kumanova, s trenutnim boravištem u Srbiji, pušten je po odluci Apelacionog suda u Novom Sadu iz ekstradicionog pritvora u kome se nalazio od novembra. On je uhapšen po međunarodnoj poternici koju je za njim raspisala makedonska policija.\nApelacioni sud je Božinovskom dozvolio da se brani sa slobode, ali mu je oduzet pasoš i zabranjeno mu je napuštanje Srbije.\nBožinovski je uhapšen u novembru 2013. na osnovu međunarodne poternice, kao jedan od osumnjičenih u policijskoj akciji "Špijun" u Makedoniji, a čije su vlasti odmah zatražile njegovo izručenje, što je iz Srbije odbijeno i u međuvremenu mu je samo produžavan pritvor.\nBožinovski je jedan od 20 osumnjičenih protiv kojih je u Makedoniji krajem prošle godine pokrenut krivični postupak kada je u grupi pod optužbom za špijuniranje, ucene i zločinačko udruživanje uhapšen i bivši makedonski obaveštajac Marjan Efremov (53), kao i šef kabineta makedonskog parlamenta (Sobranja) Marjan Madžovski (46).\nMeđu uhapšenima se nalaze uglavnom sadašnji i bivši pripadnici makedonske Obaveštajne agencije, Uprave za bezbednost i kontraobaveštajnu službu, kao i Ministarstva odbrane.\nProtiv svih uhapšenih je pokrenut postupak zbog sumnje da su se bavili špijuniranjem, ali i ucenama uticajnih ličnosti u Makedoniji od kojih su tražili novac da ne bi objavljivali u javnosti detalje iz njihovih privatnih života. Kao osumnjičen za organizatora ove grupe označen je bivši obaveštajac Marjan Efremov, koji je i\n"OSEĆAM SE KAO DA SAM PONOVO META" Novinar kome je zapaljena kuća kaže da je UPLAŠEN I ZABRINUT zbog izlaska Simonovića iz pritvora\nUGROZILA MU ŽIVOT, DOBILA NANOGICU Osumnjičena za napad na novinara priznala krivicu i osuđena\nUSRED SVAĐE JOJ PONUDIO BRAK Žena nasela na internet prevaru "mesara iz Bora", pa slagala policajce da je bila OTETA


U skladu sa strogim sistemom kontrole kvaliteta već decenijama, AromaEasy je uspostavila standard visokog kvaliteta koji nas izdvaja od ostalih eterično ulje dobavljačima.\nRadimo sa pouzdanim poljoprivrednicima iz celog sveta, kako bismo zagarantovali kvalitetu naših esencijalnih ulja.\nDonosimo naše visoke standarde svima sa kojima radimo, vodećim dobavljačima kako bi poboljšali svoju praksu kako bi išli ukorak sa našim standardom.\nProizvodimo esencijalna ulja pod strogom kontrolom kvaliteta, kako bismo ih učinili potpuno čistim i sigurnim.\nAromaEasy postavlja laboratorije za svaku primarnu tvornicu kako bi osigurao da svaki kupac postane najčišći eterično ulje.\nU međuvremenu, držimo svoje oči na održivosti. Počinje s našim brigama za etičke i okolišne prakse.\npazeći da naši proizvodi i partneri budu u skladu sa svim zakonima i propisima svuda gde poslujemo.\nPrvo ujutro, možete dodati nekoliko kapi narančinog esencijalnog ulja u svoj difuzor, kako biste započeli dan sa hrabrošću. Pripreme možete obaviti noć prije, tako da samo morate pritisnuti tipku za uključivanje (ON) kada sunce izlazi.\nNaš rad je na postavljanju viših standarda kako bismo svijet učinili boljim mjestom.


Detalji o sramotnim ugovorima u tehničkom mandatu prethodne vlasti – Što (pre)zadužih, ti oduži | 058.ba\nSNSD-a Rogatica - 02. априла 2017.\t058.ba\nROGATICA – Kao oličenje njegove životne i vladarske filozofije, ostale su upamćene riječi Luja XV: „Poslije mene potop“. Izgleda da ta filozofija nije nepoznanica i u našem narodu. U kampanji za Lokalne izbore 2016. godine, tadašnji načelnik i kandidat za načelnika opštine Rogatica Tomislav Puhalac, govorio je kako u Rogatici „teku med i mlijeko“ i kako građane to očekuje i poslije izbora.\nMeđutim, nagomilani dugovi, nezakonitosti i troškovi bez pokrića, bilo je sve što je novi načelnik opštine Rogatica Milorad Jagodić zatekao po preuzimanju funkcije.\nPoražavajuća je činjenica koja vrijeđa inteligenciju, dostojanstvo i čast svakog građanina da je samo u periodu tehničkog mandata, koji je trajao mjesec, bivši načelnik zadužio opštinu skoro 220.000 KM, obavezama koje uopšte nisu bile planirane Budžetom! Postavlja se pitanje da li se radi o neracionalnosti i neznanju ili je to određeni vid osvete novoizabranom načelniku?\nTadašnje rukovodstvo Odjeljenja za finansije odbilo je da potpiše te ugovore, ali bivši načelnik je našao način da ih učini punovažnim. Na ugovorima su vidljivi datumi sklapanja u toku tehničkog mandata, sa nepreciznim opisima poslova. Između ostalog, radi se o navodnim građevinskim radovima, popravkama i izgradnji rasvjete, a jedan od bizarnih ugovora „težak“ je 6900 KM, koje su „utrošene“ za nabavku akreditacija za potrebe Opštine! Uvidom u situaciju na terenu jasno je da ti poslovi ili uopšte nisu izvršeni ili su mogli biti izvršeni za neuporedivo manja sredstva, nego što je to navedeno u ugovorima. To navodi na zaključak da je cilj bio što veće opterećenje Opštine, kako bi se što više otežao rad budućoj vlasti.\nU Opštinskoj upravi naglašavaju da je ovo samo dio, kada je u pitanju sumnjiva zaostavština prethodne vlasti. Kažu da se klupko polako odmotava i u predstojećem periodu će tek doći do objelodanjivanja neracionalnih postupaka i procesuiranja svih nezakonitosti od strane nadležnih organa.\nZabrinuta je Opštinska uprava, ali i građani Rogatice. Prvi se pitaju da li je moguće da sujeta, neodgovornost i bahatost budu iznad poštovanja građana i mogućnosti da se sa te pozicije ostvari nešto realno za razvoj opštine. Ipak, optimistični su, kazujući da se intezivno trude da poboljšaju situaciju i naprave pomake u oživljavanju rogatičke privrede. Građani se pitaju kome su vjerovali prethodne četiri godine, ali su svjesni da situacija nije povoljna ni u svijetu, pa strpljivo čekaju bolje dane, znajući da se poboljšanje ne može očekivati „preko noći“.


EU sa 15 miliona evra finansira troškove aviona sa medicinskom opremom za Srbiju\nNa aerodrom „Nikola Tesla“ sletela su još dva aviona, koji prevoze medicinsku opremu i materijal koju je Srbija obezbedila za borbu protiv pandemije КOVID-19. Evropska unija u potpunosti finansira troškove letova kao deo paketa od 15 miliona evra pomoći u hitnim situacijama kako bi se Srbiji pomoglo u borbi protiv КOVID-19.\nOvi letovi, koje je organizovao UN Program za razvoj (UNDP), omogućavaju najbržu moguću dostavu opreme i materijala, jer je korišćenjem velikog kargo aviona maksimalno iskorišćen prostor, ušteđeni su dragoceno vreme i troškovi.\nMinistarka za evropske integracije i Nacionalni IPA koordinator i koordinator donatorske i razvojne pomoći Jadranka Joksimović i Ministarstvo za evropske integracije svakodnevno i intenzivno rade sa Evropskom unijom i bilateralnim partnerima.\n“Izazovi su isti, saradnja i efikasna solidarnost jedini su način da se borimo protiv pandemije. Zahvaljujem Delegaciji EU u Srbiji i ambasadoru Semu Fabriciju na promptnoj reakciji na moju molbu za dodatnim finansiranjem letova za dopremanje medicinske opreme. Nastavljamo da radimo”, izjavila je Joksimović.\nOčekuje se da će još teretnih aviona doći u narednih nekoliko dana.\n„Čitav svet bori se protiv КOVID-19 i ovo su teška vremena koja zahtevaju veliku solidarnost. Sa Srbijom svakodnevno sarađujemo na zaštiti zdravlja njenih građana i pružanju podrške. Sa današnja dva, imamo ukupno četiri teretna aviona do sada čije transportne troškove finansira EU, a koji donose važan medicinski materijal za pomoć Srbiji u borbi protiv КOVID-19. Očekuje se da će još teretnih aviona doći u narednih nekoliko dana. Ova podrška deo je 93 miliona evra finansijskog paketa za Srbiju, koji je komesar Varheji najavio prošle nedelje“, kaže šef Delegacije Evropske unije u Srbiji, ambasador Sem Fabrici.\nPrethodni tekstHala Čair spremna za prijem 256 pacijenata sa blažim simptomima virusa\nSledeći tekstCOVID-19: Ukupno 1.171 obolelih, troje preminulo, očekuju se nove mere Vlade Srbije


Obnova potpisnog certifikata Porezne uprave za fiskalizaciju - Arios - Agencija za računovodstvo, informatiku, organizaciju i savjetovanje\nNajavljujemo kako će dana 11. studenoga 2016. godine isteći aplikacijski Fiskalcis certifikat Porezne uprave te će isti biti zamijenjen novim obnovljenim certifikatom. Ovim certifikatom CIS Porezne uprave potpisuje XML poruku odgovora koja sadrži JIR i koja se povratno šalje naplatnom uređaju obveznika fiskalizacije. Naplatni uređaj bi trebao nakon zaprimanja ove poruke provjeriti njen elektronički potpis uporabom Fiskalcis certifikata koji je obveznik fiskalizacije preuzeo na svoj naplatni uređaj. Korištenje aplikacijskih certifikata osobito je važno radi uspostave sigurnosti i povjerenja s obje strane koje komuniciraju te se njime jedna drugoj predstavljaju.


pink.rs | POSLANIK NOJ U NEMAČKOM BUNDESTAGU: Pošto Srbi ne žele u NATO, oni ne smeju imati svoje žrtve\nIzvor: Tanjug, Foto: Tanjug AP/Markus Schreiber ||\n-Ne mogu oceniti da li se radi o genocidu, ratnom zločinu ili nečemu drugom. Ali poznato je da nisu svi koji su tamo ubijeni bili civili, već i bošnjački borci koji su ubijeni u sukobima na ratištu, što se prikriva, objasnio je poslanik nemačke „Levice“.\n-Činjenica je da žrtve moraju uvek biti Bošnjaci, Hrvati, Albanci, iako ima mnogo ubijenih srpskih civila na Kosovu, u BiH i Hrvatskoj. Srbije se prikazuju isključivo kao zločinci i ne smeju da budu žrtve, kritikovao je on.\n-Jednostrano prikazivanje Srba ima za cilj da se Srbi dovedu u definazivno stanje, a to sve je tako jer Srbija neće u NATO, pa ih je potrebno ocrniti, smatra Noj.\n-Zapad je tada zatvorio oči pred proterivanjem više od 100.000 ljudi i mnoštvo žrtava, a ujedno i pomagao obukom hrvatskih snaga. Na drugoj strani kada su na Kosovu proterivani Albanci onda se govorilo o humanitarnoj krizi, ratnom zločinu i genocidu, dodao je Noj.\n-Balkan je veoma važan Nemačkoj, koja teritoriju bivše SFRJ smatra svojom uticajnom sferom, a tu je u konkurenciji SAD. Nemačkoj i SAD nisu važni nikakav suverenitet, već te zemlje smatraju vazalskim, kazao je on.\nŽIVA BIĆA NE SMEJU DA PATE: Evropa raspravlja o prekidu korišćenja životinja u naučnim istraživanjima\nVUČIĆ OSUDIO PRETNJE SMRĆU TADIĆU: U Srbiji niko ne sme ni da strada, a ni da ispašta zbog toga što ima drugačiji POLITIČKI STAV\nDodik: Srbi ne uče istoriju na silu, oni je pišu\nStefanović: Svi kojima smeta srpski vojnik, ne žele jaku Srbiju!\nKolekcija slika Jugoeksporta kulturno dobro, ne može iz zemlje\n'NE SME DA POGLEDA ISTINU U OČI, KAO ŠTO NIJE SMELA DA JE KAŽE!' Marko Đedović otkrio zašto je Tara pobegla iz studija pre SUOČENJA sa njim i čime je


Iva Grgurić na spisku bezbjedonosno interesantnih osoba, zovu je golub pismonoša! | Ekskluziva.ba\nŠURUJE SA OPASNIM MOMCIMA\nIva Grgurić navodno je postala bezbjedonosno interesantna osoba zbog poznanstva s kriminalnim klanovima.\nPobjednica "Zadruge 3" našla se na spisku onih koji se provjeravaju i koji mogu da završe na listi nepoželjnih lica sa zabranjenim ulaskom u Srbiju, a među kojima ima dosta pripadnika kriminalnih klanova, ali i starleta, pa i pjevača. Nju su, kako nezvanično saznajemo, službena lica nedavno držala dva sata na granici između Crne Gore i Srbije zbog nadzora i kontrole. Tom prilikom starleta je bila ispitana o vezama iz podzemlja i saradnji sa kriminalnim klanovima iz Srbije i Crne Gore, javlja Kurir.\nIva je, prema riječima izvora, bila iznenađena kad su joj postavili pitanja, ali je ubrzo shvatila da je sumnjiva i na spisku onih koji su pod prismotrom. Ti spiskovi se ne prave napamet i podliježu ozbiljnoj kontroli, o čemu je Kurir u nekoliko navrata pisao. U pitanju je obrazac koji se šalje graničnim policijama sa imenima ljudi koji su za provjeru kao što je to bio slučaj sa rijaliti učesnicom. Ona se sumnjiči da je "golub pismonoša", osoba koja u šiframa prenosi informacije od velikog značaja za ljude iz podzemlja.\nGrgurićeva je sada upućena u to da je pod prismotrom, pa izbjegava da telefonom razmjenjuje saznanja koja ima. Štaviše, ona o tome izbjegava da govori, ali da se i sa opasnim ljudima i njihovim saradnicima sastaje na mjestima gdje bi neko mogao da ih uslika.


'Igor Srbin' povredio zatvorske čuvare pred početak suđenja\nIzvor: RTS, 12.Apr.2021, 19:03\nNekada najtraženiji begunac sa ovih prostora, Igor Vaclavić (40), poznat i kao "Igor Srbin" ili "Igor Rus", a u inostranstvu i kao Norbert Feher, pokušao je da povredi službenika u pritvoru zatvora Duenas u Španiji, udarajući ga dvema pločicama skinutim iz ćelijskog kupatila.\nLakše je povredio još četvoricu zatvorskih radnika, u nameri da izbegne privođenje u Zueru (Saragosa) gde mu danas počinje suđenje za trostruko ubistvo počinjeno u oblasti Teruel u decembru 2017. godine, preneo je španski portal L'unione Sarda.\nPpetorica napadnutih čuvara prebačena su u bolnicu sa povredama različite težine, od kojih nijedna nije ozbiljna.\nDo incidenta je došlo kada su...\nSrbijaDanas.com: IGOR SRBIN PRAVIO INCIDENTE U ZATVORU: Najtraženiji srpski begunac pločicom iskasapio četvoricu čuvara\nRTS: "Igor Srbin" povredio zatvorske čuvare pred početak suđenja\nSrbijaDanas.com: POČELO SUĐENJE IGORU SRBINU: Pronašli mu PRETEĆE PORUKE u ćeliji na srpskom! Svedoči iz staklenog boksa